
Quum assidua lectione Lucretii poema pervoluta- 
rem, nec propria contentus admiratione locos accu- 
ratissime excerperem pulcherrimos, quos discipulis 
meis in vernaculam linguam vertendos traderem et 
ediscendos, persaepe animum subiit quaestio cur tan- 
tum poetam, quem optime noverat nec semel imita- 
tus esty quin et omnino philosophici carminis genus 
tali opere nobilitatum, in doctissima eadem atque 
lepidissima ad E^ones epistola, silentio Flaccus prae- 
termiserit. Atqui videbam Aristotelem, quanquam et 
ipse philosophus sit, et poeticarum rerum, sicut 
ceterarum omnium, acutissimus indagator, adeo 
totum hoc poematum genus contemnere^ ut in opus- 

culo de Poeiica yix poetae nomen Empedocli con- 
cedat (1). Unde, ni fallor, Bolaeus noster, veterum 
studiosissimus imitator, in uberiore ac rectius ordi- 
nata poematum enumeratione, de poesi philosophica 
omnino tacet, ita ut non Empedoclem tantum, sed 
et Lucretium plane ignorare yideatur. 

Esse tamen aliquam philosophici poematis natu- 
ram, quanquam summi yiri eam e poesis finibus 
velut exsulare jusserint, quis nunc neget? Quum 
veteres GewpviTMcw; potissimum quaestiones hujusmodi 
habeant, nos laTopwcco?, nil mirum si de multis rebus 
aliter atque ipsi docuerunt judicamus. lUi quid esse 
possit aut debeat, certis principiis inducti, quae, ut 
vera sint , forte angustiora merito videantur , inqui- 
rebant, nos quid sit atque fuerit. Unde recte conclu- 
ditur, ut post Homerum epicum carmen, post ^Eschy- 
lum Sophoclemque tragoediam , sic et post Lucre- 
tium poema philosophicum , licet minus omnibus 
numeris absolutum, et esse ethaberi. Ex altera au- 
tem via possumus in alteram rursus ingredi, quaerere 
videlicet quale sit, ratione judice, hoc carminis genus, 
quibus legibus parere debeat, quibus virtutibus verse 
poesi sese ascribat , quibus vitiis ab ea excludatur. 

(1) OuSiv Zl xoivov IffTiv *Otiir,p(o xal 'EfJLireSoxXei TrX^lv ih jjLeTpov * 
5i4 Tov [xiv TTOtyjT^jv Sixaiov xaXeiv, tov tk cpuffioXoyov (xoXXov \ Tcowfj- 

tt{v. PoeL 1. In alio autem ac maxime desiderando Ilepi Ilonri- 
Twv libro, teste Diogene^ longe alia scripserat : *'OTt xa\ ^fjLYjpt-. 

x^c 6 'EfxirsSoxX^Cj xai Ssivo? irepi t^,v (ppaaiv YeY^ve, (xeTacpoptxoc ts 
tiv, xal ToicaXXot? irepi iroiyjTtxV liriTeuYiJLaffi y^pwfxevo^. Diog. Laert. 

VIII, 57. De quajudicii inconstantia, si ambo loci vere Aristo- 
telis sunt, alii viderint. 

CONDITIONE APUD LUCRETIUM. 9 

Quod quum a nemine hactenus satis tractatum atque 
enucleatum viderem, expendere pro virili parte, et, 
quantum vires suppeditent, explanare institui. Sed 
ne latiusevagetur haec mea commentatio, intra Lu- 
cretium me continebo, inquirendi ac dijudicandi 
amplissimam et nobilissimam materiem. 

Ad quam disputationem agressurus , quum muUa 
aha, tum id mihi imprimis desiderandum sentio, 
quod magistrum doctissimum atque omni humani- 
tatis genere expolitum audire nequiverim, qui, dum 
de nostro poeta in hac Sorbonensi domo saepius 
disserit , eum , ut non semel dictum est , quasi sui 
juris fecit, et quem , ut Valckenarium Ruhnkenius 
ofjLYiptxwTaTov, sic significantiore verbo omnium homi- 
num in Lucretio versatissimum dicere et velim et 
aequum sit. Utinam in illo felici auditorum coetu, 
ut quondam , tunc quoque sedere attentus et gratus 
potuerim! Hoc praecipuis provincialis vitae incom- 
modis adnumerem, quod nos procul a dilectissimis 
magistris abstrahat; nam libri emi possunt, vivam 
docentis vocem quis reddet absenti? Tres mihi 
tantum aditiales orationes consulendi copia fuit (1), 
in quibus quo plura discebam, eo in majus exar- 
descebat plenioris disciplinae desiderium, Quam 
quumjusta officia mihi inviderent, non ideo abji- 
ciendos codices censui, nec depiorandas vigilias; sed 
potius operi eo acrius insistendum ; de ceteris beni- 
gnitati judicis confisus, quippe qui expertus sim eos 

(1) Annorum 18S6, 1858, 1859. : 

10 DE PHILOSOPHIGI POEMATIS 

in judicandis aliorum laboribus aequissimos esse 
atque indulgentissimos qui plurimum ipsi et possint 
et sciant. 

Ac vereor ne quis miretur me de philosophico poe- 
mate specialiter ponere quaestionem, quod cum uni- 
verso didascalicae poesis genere (nostrates graeco 
verbo didaciicam vocant ) jungendum esse videatur, 
cujus manifeste pars sit et de qua pendeat. Quod 
crimen ut ante occupem quam inferatur) ingenue 
fatebor multa quae dixi, vel mox dicturus sum, non 
ad Lucretium tantum, sed ad ceteros omnes perti- 
nere qui (si poetae versum refingere liceat) 

Et prodesse volunt et idonea dieere vitae (1). 

Jure tamen, ni fallor, hoc contendam, ea carmina quae 
in doctrinis philosophiae exponendis versantur, inter 
omnia quibus aliarum artium praecepta continentur 
locum obtinere separatum ac suum. Etenim quid ve- 
rius ea didascaUcae poesis historia quam vir claris- 
simus paucis verbis delineavit? (2) Scilicet tres esse 
aetatesy totidem hujus generis formas, quum primum 
praecepta sapientiae homines doceat , ut Hesiodus, 

(1) Ita Boldeus iion de philosophico tantum poemate^ sed 
et de toto didascalico genere, quanquam ex eo tantum sibi 
glorise acquireret, ne verbum quidem fecit ; ita ut qui iEneida 
et Eclogas intelligenti laudet admiratione, de Georgicis (qui- 
bus quid pulchrius ac perfectius, quid dignius quod poetis 
exemplum proponatur?) omnino taceat. 

(2) M. Patin, Introduciion d VHude du Po€me de la Nature. 
1856. 

CONDITIONE APUD LUGRETIUM. 11 

Theognisy Kiocylides, Solon, Pythagoras, nonnuUi 
alii apud Graecos fecerunt, quibus respondent apud 
Romanos pythagorici poematis auctorAppiusCaecus, 
et ille de Utteris latinis multipUci ex parte optime 
meritus Ennius , qui Protrepticum carmen suis ope- 
ribus adscripsit (1); deinde altius insurgere audeat, 
et firmiore oculo quae vera sunt , ut solem aquila, 
intueri , quum Xenophanes, Parmenides, Empedo- 
cles naturam rerum versibus complectantur , quos 
sequebatur fortasse Ennius in Epicharmo^ certe Lu- 
cretius; tum demum ad describenda tantum ea 
quibus explicandis impar sit sese convertat, cum 
Arato coeli miracula , cum Nicandro vim remedio- 
rum, cum Eratosthene artium originem^ in quibus 
imitandis tum ambo Varrones, tum ipse Tullius, aUe- 
ram et majorem gloriam mox occupaturus, muUum 
operae posuerunt. Nam de VirgiUo aUas dicemus. 

Alteram autem generis ejusdem partitionem facie- 
bat vir superioris saeculi, cujus laudes iUo tempore 
plus aequo celebratae apud nostrates obUvione paula- 
tim obsolescere et exstingui videntur, nec immerito, 
si quid sentiam aperte profiteri Uceat (2). Qui quum 
didascaUcam poesim eam esse diceret quse versibus 
quas vera sint describenda sibi proponat, tria in ea 

(1) Condiderat et M. Gato Carmen de moribtis (vid. Aul. 
Gell. XI, 2), cujus rarissima fragmenta, sotadeis versibus, ut 
opinatur, descripta, coUegit atque edidit Alf. Fleckeisenius, 
in opusculo quod inscribitur Catonianoe poesis reliquiXy Lip- 
siae, 1854. 

(2) L'abbe Batteux, Principes de Litterature, 3« partie. De 
la po6sie didactique. 

genera distinguebat : historicorum nempe poematum, 
in quibus, ut in Lucani Pharsalia, non deos , sed 
homines tantum agentes poeta inducat,^ et res ut 
evenerint narret, nuUo ementitorum omamentorum 
adjumento; dein philosophicorum ^ in quibus pri^ 
mum Lucretius locum obtineat ; postremo didasca^ 
licorum^ quae regulas ac praecepta artium tradant, 
agriculturae dico, ut Georgica. En qua partitione, 
cum primam ejus partem minime probandam exi- 
stimem, id tantum coUigere volo, philosophicum 
poema ita a ceteris didascalicis natura ipsa dif- 
ferre ut de eo separatim tractare tutoiiceat. Quid 
quod , ut nuper videre fuit, tantam rerum varieta- 
tem admittit , tot diversissima argumenta tam lato 
ambitu didascalica poesis amplectitur? Vel poetaset 
operum titulos enumerare longi operis sit; quod 
neutiquam mihi proposui. Elegi , pro meis viribus, 
non modo genus inter genera , sed et inter poetas 
poetam unum, a quo discam (de spe conatuque ne 
depellar faxint dii) quatenus et quibus conditionibus 
philosophise ac poesis possit esse consortium. 



I. 



Non igitur apud antiquos illos commorabor sa- 
crarum rerum interpretes , e quibus philosophiam 
ortam esse satis constat ; nec quod Orphica carmina 

Aristoteles dixerit pythagorei Cercopis esse (1), et 
ipsi nobilissimae sectae duci ac magistro versus saepe 
adscripti sint, in iis tempus teram. Nec magis de 
Hesiodo disseram , quanquam inter philosophos a 
Plutarcho numeretur , muhaque sapienter atque 
utiliter praecipiat quse moraHs pars philosophiae nullo 
pacto abnuere velit. Nam quum philosophia in di- 
vinarum humanarumque rerum cognitione verse- 
tur, quidquid poeta quivis seu de deo (non fabuhs^ 
sed ratione magistra), seu de hominum natura, de 
fato, de moribus, de virtutibus ac vitiis, verum aut 
falsum in carminibus profert, id sibi ea suo jure re- 
poscit ac vindicat suum. Cujusmodi multa videmus 
vel in comoediis et tragoediis, ut ea Enniani Telamo- 
nis quibus populus, teste TuUio (2) , magno plausu 
aissentiebatur , 

Ego deum genus esse semper dixi et dicam coelitum, 
Sed eos non curare opinor quid agat hominum genus; 

in quibus Lucretium ipsum audire te credas, nisi 
metri interesset discrepantia. Sed de his hactenus. 

Sunt autem alii apud Graecos, ut dixi, poeUe, quos 
praetermitterejet transire nefas sit, quippe qui artem 
philosophici poematis inchoaverint, seque Lucretio 
praebuerint imitandos, Xenophanes, et Parmenides, 
et Empedocles, quorum accisae reUquiae adhuc le- 
guntur. Poetas dico, quos melius esset philosophos 

(1) Clc de Nat. Deor. I, 38. Conf. Clem. Alex» Strom. I, 
p. 397 (ed. Oxon.) ; Suid. in 'Opcpeu;.. 

(2) Cic. de Divin. U, 50. 

dicere, nobilissimos quidem et studio dignissimos. E 
quibus duo primi non delectu, sed necessitate, ver- 
sibus doctrinas suas enuntiaverunt , idque ideo tan- 
tum ut docerent audientes, non ut deiectarent^ quum 
nuUi vel saltem pauci illis temporibus prosa oratione 
scriberenty ac primus Anaxagoras philosophiam pede> 
strem ire docuerit (1). Undepaulo iniquius sit sum- 
mis viris vitio vertere si poeticos lepores apud eos 
requiramus. Quod ut in Xenophane plane concedam, 
TuUioque assentiar minus bonos esse judicanti (2) 
eos versus quos Colophonius senex fortasse non 
scripsit, sed^ ut verbo Diogenis utar, eppai|/w^7i<jev (3), 
ita nolim ad Parmenidem redundare duriorem exi- 
stimationern , et Proclum nimii fastidii insimulem 
quum scribat eum prosa potius quam poetica loqui 
oratione (4). 

Cujus ne in praestanti illo ac magnifico prooemio 
commorer ab aliis jam satis laudato, de eo tamen id 
primum vehm dicere, inde fortasse in hanc mentem 
Lucretium inductum fuisse ut et ipse poemati suo 
insigne splendidumque exordium, et, si Pindarice 
loqui hceat, r/iXauye^c irpoejwirov praeponeret. Quin et 
duos ejusdem prooemii locos latinum poetam expres- 
sisse crediderim, currus nempe praeclaram imaginem 

(1) Diog. Laert. II, 3, 8. Clem. Alex. Strom. I, p. 364 (ed. 
Oxon.).ItacarmendeAstrologicis, teste Diogene, Thales scri- 
pserat, idem fortasse quod Suidas nepl MeTec&poDv nominat. 

(2) Gic. Academ, L Liv. II, 23. 

(3) Diog. Laert. IX, 2. 'SMn xa\ aOTo; Iffa^/wSei tSi lauiou. Sed 
paulo ante legitur Y&ypa^e U xa\ ev ficeffiv 

(4) Proclus, in PlaL Parmen. T. IV, p. 62. (V. Cous.) 

quo per 8ethera ad limen Sapientiae Parmenides fer- 
tur, cum dixit ipse : 

Quandoquidem semel institui consceudere currum (1)... 

(Vellem sequentes versus certius possint adscribi, 
nec inter hariolantium editorum conjecturas eligere 
opus sit) (2) ; et nobilissimum illud promissum Deae 
audientem docentis: 

Xpetl) Bi at ircKVTa iruOsoOai 

Xp^ SoxCfAO); •^'^maLi $ia TravTo; TravTa TCep(5vTa (3)^ 

cujus non immemorem credam Lucretium ea prae- 
stantissima de Epicuro dixisse, qui multa divinitus 

Daredictasuerit, 
Atque omnem rerum naturam pandere dictis (4). 



(1) Lucr. VI, 47 (Lachm.). 

(2) Mss. Ventorum exirtant placentur omnia rursum, 

Quse fuerint sint placato conversa favore. 

Lambinus. Vincendi spes hortata est^ atque obvia cursu 
Qu^e fuerant, sunt placato conversa furore. 

Lemaire. * Veotosum exhortas plaudens, male et omnia rursum 
Qu^e fuerint, sint placato conversa favore. 

Lachmann. Ventosum et certant plangentia flamina rursumy 
Qu^e fuerint, sine, placato conversa furore. 

Gonf. imitationem Manilii (V, 10) 

Cum semel sethereos jussus conscendere currus 
Summum contigerim sua per fastigia culmen. 

(3) Parmenides apud Mullachium 28, 32. ( Fragmenta phi- 
losophorum grxcorum, ed. Didot). 

(4) Lucr. V, 54 (Lachm.). 

Sed et alia in Parmenidis reliquiis invenio quse 
Lucretius aperte, ni fallor, imitatus est; quorum 
mentionem quum apud neminem hactenus \ideam, 
paucis indicanti venia sit rogo. Nam quam deam in 
poematis exordio invocat noster, eam apud Parme- 
nidem jam laudatam inveniebat : 

'£v Bk [Uata toutcjv AatpLCov '^ iravToe xu^spv^ (1) , 

unde ipse : 

Quae quoDiam rerum naturam sola gubemas (2) ; 

ac ne dubitemus qu8enam ea sit potentissima dea 
cavent versus sequentes : 

IlavTTi yip ffTUYCpoto toxou xal [AtSto; ^p/,^ 
wefXTcouc ^pcrevt 6riXu (AtYTjVai, IvavTia t' aOOt? 

apOSV 6Y)XuT£p(j) (3). 

In quibus quis non agnoscat Venerem, qua sine 

NoQ quicquam dias in luminis oras 
Exoritur (4) ? 

Jam nihil forte in toto Lucretii poemate illo secundi 
libri prooemio notius ac pulchrius^ ubi sapientem 
ostendit e bene munitis ac serenis templis suis alios 
homines despicientem, passimque videntem 

Errare^ atque viam palantes quserere vits (5). 



(1) Parmenid. ap. Mullach. i28. 

(2) Lucr. I, 21 (Lachm.). 

(3) Parmenicl. ap. Mullach. 429 seqq. 

(4) Lucr. T, 22 (Lachni.). 

(5) Lucr. ir, iO. 

Quem locum ex aliquot Parmenidis versibus a Sim- 
pUcio servatis expressum esse plane liquet. Nempe 
discipulum monet Dea ut ab illa quaerendi yia aver- 
tatur 

^v Sr, ppoTo\ e!5oTe? oOSev 
icXa^ovTOi Sixpavoi * dfxTjj^aviTj y^P ^^ auTwv 
OTi^Oeoriv lOuvei TcXaYXTOv voov * ol $s cpopeuvTai 
xa>^ol 6fxajc TucpXo{ t6, TeOiQTCOTe;, axpixa cpuXa (i). 

Unde sponte oriri videtur tristissima nostri excla- 
matio : 

O miseras hominum mentes, o pectora caeca (2) ! 

Quid quod et illa ipsa vitae via quam quaerentes eos 
ostendit, e graeco versu qui mox sequitur ad verbum 
mutuatus est? 

IlavTtiDv Bl 7caX(vTp07CO( eoTi xeXeuOoc (3). 

Quibus si id tantum adjecero (ne multus in bis 
principiis videar) in alio Parmenidis loco Lucretium 
et illarum rerum de quibus in media libri quinti 
parte tractavit velut quoddam argumentum invenisse, 
quum audienti Dea solis, et lunae, et ceterorum 
quae in coelo sunt tcognitionem polliceatur (4 ) , inde 
neminem latebit eum, ut Empedocleis, quod jam 
omnibus liquebat, sic Parmenideis fontibus hortulos 
suos irrigavisse. 

(1) Parmenid. ap. Mullach. 46 seqq. 

(2) Lucr. II, 14 (Lachm.). 

(3) Parmenid. ap. Mullach. 51. 

(4) Parmenid. ap. Mullabh. 133-143. Lucr. V, 510-777 
(Lachm.). 

De Empedocle vix uUa quaestio esse potest, quum 
Lucretius Acragantini poetae carmina ipse laudaverit 
ut paene divina (1), qui locus notior est quam cui 
insistam, ac nonnullas philosophi opiniones seu mu« 
tuetur, seu impugnet. Nolim tamen cum Eichstaed- 
tio affirmare eum graecum exemplar « in animo et 
oculis habuisse, atque assidua imitatione expres- 
sisse (2) » ; nam e quadringentis versibus qui super- 
sunt de tribusEmpedocleis Ilepl 4>u<jeo); libris, paucos 
admodum invenias in quibus ea pateat imitatio. Quos, 
ut ab aliis jam notatos (3), indicare supersedeo, 
quippe qui praeda et manubiis alienis meam sarci- 
nulam implere nolim. 

Apud Graecos igitur (nam de Enniano Epicharmo 
pauciora profecto novimus quam ut certi quidquam 
de eo possimus judicare) (4), habebat Lucretius phi- 
losophici poematis exemplana, non perfecti et abso- 
luti, sed inchoati saltem, ac primis lineamentis, ut 
ita dicam, adumbrati. Nam quum docuissent Xeno- 
phanes Parmenidesque de Natura rerum (qui am- 
bobus carminibus titulus praescribebatur), versibus 
copiose scribi posse, id Empedocli proprium erat et 
peculiare quod non necessitate, sed voluntate ac 

(1) Lucret. I, 732 (Lachm.). 

(2) Eichstaedtius^ apud Lemaire. T. I, p. 38. 

(3) VideMuUachii in Empedoclem notulas, Wakefieldi, Eich- 
staedtii, Forbigeri in Lucretium. — M. Patin, Introductim a 
l'4tude du PoSme de la Nature. — Aem. Hallier, Lucreti car- 
mina efragmentis Empedocleis adumbrata (lenae, 1857). 

(4) Vide Vahlen, Ennianx poesis reliquiee, VIFI (Lipsiae , 
1854). 

judicio suam philosophiam poeticis leporibus omare 
instituerat, aut polius praeclara reperta grandiloqua 
Mus^e voce apud homines commendare. Qui rectene 
an perperam judicaverit, imitatoremque suum in bo- 
nam an in malam viam secum traxeril, mox vide- 
bimus. Habebat autem noster in veteribus illis poetis 
multa quoque feliciter ab eis inventa quae feliciter 
imitaretur, amplam sententiarum atque imaginum 
silvam quibus in agrum suum comportatis ditesceret. 
Quibus fretus exemplis et egregia proprii ingenii 
indole^ ad quod fastigium philosophicum poema 
evexerit, nunc quaerendum, et ad verum hujus opus- 
culi propositum aggrediendum . Qua de re sic com- 
modissime tractaturus mihi videor, si primum de 
argumento ac materie carminis disseruero , post de 
forma ac dispositione operis, postremo de dicendi 
genere ; qua partitione ars tota poematis cujuslibet, ut 
orationis, continetur. Unde fore spero ut manifesto 
appareat quibus virtutibus efHcere possit carmine 
philosophus ilhid, quidquid est, quod carmine effici 
oportet, quibus autem vitiis aut erroribus amittat ; 
et quibus legibus ac conditionibus observandis non 
opus tantum philosophicum, versibus invita Minerva 
descriptum, quo nihil inutiUus ac putidius esse pos- 
sit, sed et vere poeticum efficiatur. 

11. 



Non me fugit eam disputationem instituenti con- 
tinuo objici opinionem apud veteres ac recentiores 
plus aequo celebratam, quae si vera sit, tota ex fabu- 
lis constet poesis; unde jure colligitur philosophiam , 
quae verum quaerit, ab ea prorsus abhorrere. Cujus 
opinionis, quum altius repetere nequaquam potue • 
rim, e Platone atque Aristotele originem duci ar- 
bitror ; non tamen puto summos illos viros angustiore 
atque arctiore sensu, quae de ea re dixerunt, inter- 
pretatos esse, neque ad vivum resecuisse, ut illi qui 
eadem post eos subtilius disseruerunt , doctrinam 
magistrorum, ut fit, dum in majus augent atque 
exaggerant, in deterius corrumpentes. Sed tamen et 
apud Platonem in nobilissimo illo dialogo qui Phaedo 
inscribitur, audimus Socratem poesim negantem ul- 
lam illic esse ubi fabulae non sint ( 1 ) ; et Aristoteles 
in primo Poeticae versu nuntiat se 'f quomodo fa- 
bulas poeta componere debeat » disputaturum (2), 
quasi id tantum poetae munus, ea sola provincia sit ; 
quamobrem forsan paucis post versibus Empedo- 
clem non poetis, sed physicis adnumerat (3). 

(1) 'EvvoT^ffa; ^xi t6v 7coir|T^v $eoi, etTcep fJieXXot ttoitjt?); etvai, 

TToieiv (Au6ooc;. Plat. Phxdo^ p. 61, B. Conf. Plutarch. De audien- 
dispoetis, 6. 

(2) Ka\ Tcw? ost ffuv(ffTa<j6ai toI;; (aoOou;. Aristot. Po€t. 1. 

(3) De quo judicio notulam nostram supra videas precor. 

Quam quidem scnlentiam paulo duriorem atque 
acerbiorem in oculis habuisse Plutarchus mihi vide- 
tur in libro quo de vario poematum usu disserit et 
quomodo juveni ea sint audienda docet ; nempe qui 
postquam absolute dixerit ^c nullam se novisse poesim 
nisi cum fictis et commentitiis fabulis, » Empedoclem 
cum Parmenide, et Nicandro, et Theognide, jungat, 
quorum commentationes (c a poesi gravitatem quam- 
dam et astrictiores numeros mutuatae sunt, velut 
rhedam aut vehiculum, ne pedestres incedant (1). » 
Inde probabile est eam doctrinam ad nostros ho- 
mines perfluxisse, qui eam adstrictius acceperunt, 
nedum molliori interpretatione paulum, ut aequum 
erat, inflecterent ; ac ne sine erroribus quidem, nam et 
apud clarissimum virum et doctissimum Henricum 
Stephanum video Aristotelem de fabulis dixisse « eas 
esse poesecds (sic scribebat vir diligentissimus) ani- 
mam » (2), quod apud Stagiritam frustra quaero. 
Hoc tantum in Poetica invenio, principium esse tra- 
gcedi«i et velut animam tov p6ov (3), scilicet, ut ipse 
philosophus antecedentibus ac sequentibus verbis 
sententiam aperit, argumentum seu rem ad actum 

(1) Forsan lectores juvabit ipsa grsBca habere : Oux Xq^v* 

o^ dffxuOov ouSI aleuSyj 7roiY)(rtv. Ta ^ 'E[X7re$oxX^ou; iTn) xal Ilap- 
(AeviSou, xat 07)ptax& Nixav$pou, xa\ rvu)(Ao\oY^at OeoYvt$oc, X^yot eicji 
xe^pTf)|X6Vot Tcapa tt)< iroi7)Ttx^?, a!>(nrep irfy\\m^ tov i-ptov xal to fx^Tpov, 

tva Tb KeCov ota<pu*f(it)fftv. Plutarch. J)e Audimdis poetis, 2. 

(2) Henricus Stephanus. Parodim morales (1575) ^ prsBfatio- 
nis pagina secunda, quse numero^ ut tunc moris fuit^ caret. 

(3) 'Apy,^ (Jtiv o3v xai oTov 4^ux^ ^ iauOo; tt)^ TpaYcoSiotc, SeuTspov 

Se TJt ^m. Aristot. Poet. 6. 

scenarum composilani, quam et Latini eodem verbo 
fabulam nuncupabant. Ergo ad totam poesim quod 
de tragoedia tantum dictum erat convertit Stepbanus, 
et verbum (jluBo; alio plane sensu intellexit ac volue- 
rat Aristoteles. Quod fortasse operae pretium fuit 
coarguere; ita rarum atque inexspectatum apud 
virum tantae doctrinae tantique judicii, ut facile 
credam illum aut male, aut potius alienis oculis 
hunc Poeticae locum legisse. 

Erat enim in manitDuSy ut opinor, Itali cujusdam 
hominis de Aristotelis Poetica explanatorius liber (1), 
qui id temporis plurimum fama valebati et a pluri- 
bus, ut saepius fit, quam ipse Stagiritae Hbellus, lege- 
batiir ; dignum sane hominem cui popularium suo- 
rum de traducloribus ac traditoribus proverbium 
inuratur ! Quem manifesto patet illi genti illisque 
temporibus scripsisse quae unice delectabat Ariostus, 
lepidissimus sane atque elegantissimus poeta, sed 
quem Lucretio posthabere per neminem non licebit. 
Nec quisquam me nimiae severitatis arguet, si hoc 
tantum dixero de ipsa poesi quid sentiat iUe Aristo- 
telis explanator : eam nempe « ad id tantum esse 
inventam, ut rudem atque ignaram multitudinem 
recreet ac delectet » (2). Et porro pulchris illis prin- 

(i) Poetica d*Arisiotele vulgarizzata e sposta per Ludovico 
Castelvetro. ViennaB, 1570. Uasile», 1576. 

(2) Ma oltre a questo la materia UeUe scienzie e delle arti. . . • 
non pu6 essere soggetto dalla poesia^ conciosia cosa che ia 
poesia sia stata trovata soianiente pcr dilettare e per ricreare, 
io dico per dilettare e per ricreare gli aninii della rozza multi- 
tudine e del commune popolo. » Ga$telvetro, p, 2Q (ed, Pasil.). 

cipiis inductus, eo venit ut non modo Lucretio, 
Hesiodo, Lucano, sed et Virgilio (ptoh sceius ! ) quod 
ad Georgica attinet, poetae nomen denegare au- 
deat (1) ! Quem ne dubitem quin Henricus Stepha- 
nus legerit ac^iimia credulitate quae in eo inyeniret 
acceperit, monent multa quae de Aristotelis sententia 
disserit, eodem errore corrupta, et iisdem verbis 
quibus usus est noster descripta (2). 

Ac vide quantum se disseminet mala errorum pro- 
pago si semel emiseris, quam late serpat, quam faoile 
ye\ optima atque excellentissima ingenia occupet. 
Nempe cum profiteri audeam neminem esse qui 
Bolaeum nostrum majori^ quam qua egomety admi- 
ratione et cultu prosequattur, ea tamen est critices 
natura atque indoles ut neglecta auctoritate re^ ips^s 
expendat, ac quse viderit enuntiet. In quo non satis 
admirari possum quod, ut jam dixi, divinis illis Yir- 
gilii Georgicis nullum in Arte sua locum fecerit. Quod 
nequaquam intelligerem nisi pro certo haberem apud 
tantum virum falsam eam, quam nunc impugnamus, 
opinionem plus aequo valuisse. Quanquam ipse in 
alio opere non multo post praestantissima ea atque 
clarissima velut oracula edidid scilieet « nihil esse 
pulchrum aut jucundum quod non et verum sit, » 

(1 ] cc Non debbano essere stimati haver fatto bene, e perdano 
la gloria e'\ nome di poeta, bavendo fallato in eleggeve ii 
soggetto Non sono ricevuti nel numero de^ poeti. n P. 28, 29- 

(2) a Fa (Aristoteie) in questa propositione ^petial memoria 

della favola tra tutte le parti di qualitk di poesia percb^ 

entra in tutte le poesie, ie quali senza lei non posspqo hi^vere 
Tessere, ed ^ la principale, e eome anima ^Ua po^iq. » P. 9. 

et « ad id tanturii in carminibus ficta afTeirri ut quae 
vera sint manifestius et splendidius animis elu- 
ceant (1). » 

Quae \ellem melius meminisset vir exquisiti in- 
geniiy nec patria tantum laude claiiis, Ludovicus 
Racinius, qui quum seuGratiam (divinam scilicet, 
qua homines ad bonum impelluntur, de qua tunc 
temporis inter theologos summa erat contentio)^ seu 
Religionem ipsam carminibus defendere instituisset, 
timidissimis excusationibus propositum tueri opus 
esse censuit (2). Unde tamen^ ut opinor, ad ea excogi- 
tanda ductus est quae de verbis, non rebus, fmgendis 
docuit (3); non contemnenda quidem, sed verbo 
potius nova quam re, et doctrinae paulo subtilioris. 
Quanto melius pro suo jure contendisset adeo non 
poesi repugnare magnas eas res quas aut religio aut 
philosophia ad contemplationem nostram proponit, 
ut contra vera ea ac praestantissima poesis sit quae 
animos nostros ad maxima evehat , et e terrenis ad 
divina conferat ! 



(1) Rien n^est beau que le vrai, le vrai seul est aimable; 
II doit r^gner partout, et m^me dans la fable ; 

De toute fictioQ Tadroite faussete 

Ne tend qu*^ faire aux yeux briller la verite. 

J^pUre d Seignelay (1675). 

(2) J*avoue qu^en renongant aux beaut^s brillantes de la 
fictiony 11 faut peut-^tre reiioncer aussi au titre de poete pour 
se contenter du rang de versificateur. (Preface du poeme de 
la Heligion.) 

(3) Memoires de TAcad^mie des inscriptions et belles- 
leltres ; ane. sMe. T. VI et XII. 

Quod nou ralione tantum, sed et exeniplo potuisset 
evincere, si erga Lucretium paulo aequior fuisset, nec 
poetam cum Epicuri discipulo, causam communi- 
cando, simul condemnavisset. Quis enim non miretur 
eam judicii severitatem, vel potius injuriam? Nempe 
quum in Lucretio Cicerones ambo « multa himina 
ingenii, multam tanien artem » esse concessissent(l), 
quum eumdem Quintilianus <c elegantem in sua ma- 
teria » pronuntiavisset(2), quum tot veteres, quorum 
testimonia prsesto sunt, nobilissimum carmen certatim 
laudavissent, in eo vir noster vix duos aut tres locos 
agrioscit dignos qui poetae assignentur (3). Quod si 
re, non religionis calumnia, judicasset, si attentiore 
ac liberiore mente eas pervolutavisset paginas ubi, 
ut et multa falsa, ita plura et verissima et pulcher- 
rima sunt, vix dubito quin admiratione captus et 
abreptus causam injusto prsejudicio libera visset , et 
magnum, imo maximumsalutavisset poetam, quan- 
quam, vitio temporis ac nimia erga magistrum Epi- 
curum docilitate, tantis in erroribus versatus sit. 

(1) « Lucreiii poemaia, ul seribis, ita sunt, etc. » M. Tullii 
ad Quintum fratrem ep. n, XL Ubi doctissimi viri J. V. Le 
Clerc notulam vide. 

(2; Institut. orat. X, 1 . 

(3) Memoires de TAcademie des inscriptions et belles- 
lettres, 1" serie, T. XII, p. 132. 

III. 



Sed timeo ne videar sequo longius in refutandis 
aliorum opinionibus, quod tamen necessarium fuit, 
tardare ac commorari, quanquam saepe jam inter 
disceptandum quid ipse sentiam declaravi. Neque 
hic quisquam, precor, a me postulet ut de poesi, 
quaenam sit, in universum quseram ac definiam, 
cum istiusmodi definitiones , quae ex secretioribus 
philosophiae partibus eruuntur, parum lucis iis re- 
bus afFerre soleant de quibus sensu atque affectu 
potissimum judicatur(l). Hoc unumdicam, poetico 
illo sensu qui sui tantum generis est, neque cum 
ullis ahis confundi potest, me, dum Lucretium lego, 
continuo permoveri; neque modo cum ab argu- 
mento degreditur, ut multi voluerunt ; sed in omni 
poematis tenore (si paucos locos excipiamus de qui - 
bus mox videbimus), incessu poetam patere , 

Longum igitur esset ac prorsus inutile de singuhs 
carminis partibus singillatim disserer^, ostend^re 
quid in quibuspulchri, magni, vere poetici notemus, 
cum multa magnifica ac sublimia in memoria litte- 
ratorum hominum vivant, et a multis quotidie ita 
laudentur, ut qui ea celebrare instituerit, rem actam 



(i) Vide desideratissimi viri Adolphi Garnier elegantissi- 
mam commentationem QuidPoesis? iiM. 

agere jure videatur (1). In quibus quum id unum 
quaeram (ne a ppoposito declinem), quibus condi- 
tionibus philosophia justam materiem poesi possit 
praebere, licet et quae adeo poetica dixerit de ho- 
minum miseria, de felicitate sapientis, de amoris pe- 
riculis atque angoribus, de humanae societatis ori- 
gine, de artium inventione, ea philosophus pro jure 
suo sibi possit vindicare, ad alia potissimum me 
conferam, quae scholam magis redolere et a poeticis 
ornamentis magis aliena esse merito dixeris. Quae si 
musddo mellej ut ipse dixit noster, contingere potue- 
rit, jam confitendum erit non argumentum, sed in- 
genium, et mentem diviniorem, et inflammationem 
animorum, et (ut TuUiano verbo utar) quemdam 
afflatum quasi furoris poetas facere. 

Etenim in omni Epicuri philosophia quid obscu- 
rius, quid subtilius ea de atomis doctrina quam a 
Democrito acceptam Lucretio tradidit? Quam hic 
tamen in secundo poematis libro persaepe adeo vi- 
vidis ac claris coloribus depingit, tam poetica luce 
illuminat, ut in ea nullo pacto hanc pulchritudinem 
desideremus quan^ const^tt propriam poesis esse 
laudem. Namque quum fidelissime ac diligentissime 
magistri comment^ exponat, iis tamen similitudines, 
descriptiones , eTretaoJia (quae dicunt) intermiscet, 
quibus ornata atque illustrata peene omnem tris- 
tioris discipliqae jejunitatem ac siccitatem exuant. 

(i) De quibus inter recentissimos imprimis digni quilegan- 
tur C. Martha [Reme des Deux Mondes^ mars 1862), etPrevost- 
Paradol [Nouveaux essais depolitiqMeet de litt4fatufe^^. 172). 

Quod si probare velim exemplis, miilta jam praesto 
sunt. Postquam enim paucis dixit omnia in natura 
mutari atque fluere, rerum tamen summam manere, 
inde consequentia jungens principiis ad id nos ducit 
elementorum spectacuium quae 

Unde abeunt minuunt, quo venere augmine donant, 
Illa senescere, at haec contra florescere cogunt, 
Nec remorantur ibi ; sic rerum summa novatur 
Semper, et inter se mortales mutua vivunt, 
Augescunt aliae gentes, aliae minuuntur, 
Inque brevi spatio mutantur secla animantum, 
£t quasi cursores vitai lampada tradunt (1). 

Quibus versibus quid majus, quid sublimius inve- 
nias ? Qua contemplatione ad altiora mens humana 
possit evolare ? Nonne sic deus ipse, operi suo inten- 
tus, e siderea sede omnia viventia, dum in temporis 
stadio currunt ac brevem vitam alia aliis tradunt, 
aeternitatis suae securus adspectat ? 

Inde ad atomos redit, eisque docet res eo du- 
riores ac densiores aut rursus molliores ac rariores 
constitui quo arctius laxiusve conjungantur ; alias 
aulem esse quae liberae semper vagentur. Quam ari- 
dam materiem quo artificio laetiorem faciet ? Inge- 
niosissimam nempe adhibet minutorum corpuscu- 
lorum imaginem quae in solis radiis videmus : 

Contemplator enim, quum solis lumina cumque 
Inserti fundunt radii per opaca domorum ; 
Multa minuta modis multis per inane videbis 
Corpora misceri , radiorum lumine in ipso. 



(\) Lucret. 11 , 73-79 (Lacbm.). 

£t, velut seterno certamine proelia, pugaas 
Edere (1). 

Qua similitudine, ut valde delectatup legentis ani- 
mus, ita rebus ipsis nova lux additur. Mox, ut atomos 
rapidissime moveri mente concipiamus, ostendit 
quam subitQ sol oriens luce et calore totum aera 
compleat, 

Primum aurora novo cum spargit lumine terras, 

£t varise volucres nemora avia pervolitantes 

Aera per teuerum liquidis loca vocibus opplent (2). 

Sequitur locus de quo alias mentionem faciemus, 
quo nos docet atomos deorsum vi sua tendere, pau- 
lulum autem inter se declinare. Sed quam cito nobis 
poeta redditur ! Nam quum dixerit nihil mirandum 
esse si, atomis perenni et assiduo motu per inane 
abreptis, tamen summa rerum nobis immobilis esse 
videatur, duobus exemplis rem illustrat, quibus nes- 
cio an uUa apud quemlibet alium poetam praecla- 
rior imago possit inveniri : 

Piam saepe in coUi tondentes pabula laeta 
Lanigerae reptant pecudes, quo quamque vocantes 
Invitant herto gemmantes rore recenti, 
£t satiati agni iudunt, blandeque coruscant ; 
Omuia quae nobis longe confusa videntur, 
£t velut in viridi candor consistere coUi. 
Praeterea magnse legiones cum loca cursu 
Camporum complent^ belli simulacra cieutes, 
Fulgor ibi ad coelum se tollit, totaque circum 
i£re renidescit tellus, subterque virum vi 



(1) Lucret. II, 114 seqq. (Lachm.). 

(2) Lucret., II 144 seqq. (Lachm.)* 

ExcituT pedibus sonitus, clamoreque moates 
Icti rejectant voces ad sidera mundi : 
£t circunivolitant equites, mediosque repente 
Tramittunt valido quatientes impete campos : 
£t tamen est quidam locus altis montibus, unde 
Stare videtur, et in campis consistere fulgur (1). 

Qui versus quanta delectationey quanta admiratione 
Romanos homines, patrio studio rei agrariae simul ac 
militari deditissimos^ movere debuerunt ! Quin et 
omnes homines semper movebunt, tum veritate 
imaginis, tum pulchra rerum effigie, tum carminis 
suavitate et poetico illo sensu, de quo jam diximus, 
qui melius animo percipitur quam circumscribitur 
definitione. 

Nonne autem vel pulchriora merito dixeris quae 
sequuntur, quum variis atomos figuris esse docens, ut 
viventia, qua varietate fetus animalium matrem 
agnoscunt, addit celebratissimam illam vaccae vitu- 
lum amissum requirentisdescriptionem (2)? Quam, 
ne videar Lucretii scrinia compilare, ipsumque 
poetae carmen, non propriam edere commentatio- 
nem, hic transcribere supersedeo. Quanquamol Sed 
omnem librum tenuitati voluminis hujus inserere 
oporteret, quippe in quo nulla paene pagina sit quae 
non notandis atque admirandis verborum ac senten- 
tiarum luminibus scateat. Mox enim invenimus prae- 
clarum naufragorum similitudinem (3); et praecla- 



(1) Lucret. II, 317-332 (Lachm.). 

(2) Lucret. II, 352-366 (Lachm.). 

(3) Lucret. H, B52-559 (Lachm.). 

riorem translationem qua rerum ortum interitumque 
ut bellum mortis et vitse depingit, in qUo 

Miscetur funere vagor 
Quem pueri toliunt visentes luminls oras ; 
Nec Dox una diem, neque noctem aurora secuta est 
Quae non audierit mistos vagitibus aegris 
Ploratus, mortis comites et funeris atri (I). 

Paulo post apparet nobilis Terrae matris effigies ; de- 
scribuntur Cybeles insignia et cultus, deaeque si- 
mulacrum per urbes solemni pompa incedens, 
dum 

JEre atque argento sternunt iter omne viarum, 
Largifica stipe ditantes, ninguntque rosarum 
Floribus, umbrantes matrem comitumque choreas (2). 

Quid multa? Jam satis superque, ni fallor, patet 
quod dixi, in hac poematis parte, aridiore scili- 
cet ac tristioris argumenti, id quod promiserit 
poetam praestitisse ; et inter poesim ac philosophiam 
adeo non, ut ii aftirmabant quos refellimus, perpe- 
tuum dissidium ac quasi naturale quoddam odium 
esse, ut contra ad propositum finem assequendum, 
scilicet ad docendos simul ac delectandos homines, 
alterius 

Altera poscat opem res et conspiret amice. 

Quis enim non sentit quantam vim habeat poesis 
ut omnia quae pronuntiat in animos audientium aut 

(i) Lucret. II , 576 seqq. (Lachm.). 
(2) Lucret., 11, 11, 640-643 (Lachm.). 

legentium cogat descendere? Quod optime viderat 
nobilissimus idem philosophus ac poeta, stoicus 
CleantheSy cujus celeberrimus in Jovem hymnus 
etiam nunc summa cum admiratione legitur^ ahos- 
que versus Seneca laudavit ac transtulit (1). Quippe 
quiy teste eodem Seneca^ non exemplum tantum 
enuntiandae carminibus philosophiae, sed et rationem 
ac causas protulerit. Solebat enim dicere sensus 
nostros clariores arcta carminis necessitate effici 
(c quemadmodum spiritus clariores sonos reddit, 
quum illum tuba per longi canalis angustias tractum 
patentiore novissime exitu effudit (2)». Cui merito 
assentit Seneca ; assentient, opinor, quicumque Lu- 
cretium legerint (3). 



IV. 



Hic tamen multos audio, e quibus nonnulli in 
primis digni sunt qui audiantur (4), de ea re dividi 

(1) Sencc, Epist, ad Lvcil., 107. 

(2) Senect,, Epist. ad Lucil.-y 108. 

(3) Ipse Plutarchus quem nuper erga Empedoclem Parme- 
nidemque adeo durum, imo iniquum vidimus, fatetur alio 
in loco poesim philosophise non esse inutilem : "'llaicEp Ysp 

6 fjLavSpaY^pa? laX^ dfjLTreXoic Trapacpuofjievo; , xat 8ia8i$ol)^ t^v 8uva- 
{jLiv eU '^ov oivov^ fjLaXax(0Tepav iroiei t^ xaxacpop^v Toi^ irivoufftv* 
o&rco Tolf^ Xoyou; ^ trodricrtc Ix cptXoffOf (ac dvaXafjL^dlvouffa fjLiYVUfjLE- 
vouq Tcpb^ T^ (jlu6(o8e< , IXa^p^v xa\ TrpoorcptX?) irape^^ei TOtc veoic t^v 
(jLaOvifftv. De audiendis poetis^ 1. 

(4) M. de Fontanes^ M. Villemain. 

sententiam jiibentes; non eamdem enim esse condi- 
tionem, quod ad poesim attineat, epicurea^ ac stoicae 
doctrinse; quarum prior, cum omnia ad materiem 
reducat, et nobilissimos animi sensus voluptate cor- 
rumpat, nil magni aut pulchri poetae canendum sup- 
peditet; altera vero multo pra^stet pulchritudine, ad 
quam si se convertisset Lucretius, majus quoddam 
ac prsestantius opus fortasse condidisset (1). Quam 
opinionem , quantumvis apud me valeat doctorum 
virorum auctoritas, nolim ad vivum resecare ; quum 
Lucretii poema legenti persaepe animum subeat co- 
gitatio, poetam nostrum in morali philosophiae parte 
cum stoicis non semel consentire. Quid enim ahud, 
si Porticus, non epicureorum hortulorum discipulus 
fuisset, de felicitate sapientis, de vitandis cupidita- 
tibus, de contemptu divitiarum potuisset dicere? 
Stoicusne an Epicureus nobilissima haec verba veris- 
simaque pronuntiat, 

Quod si quis vera vitam ratione gubemet, 
Divitiae grandes bomini sunt, vivere parce 
i£quo animo, neque enim est unquam penuria parvi (2) ? 

Quum in TuUii napaSd|ot; (quibus quid magis pro- 
prium stoicorum?) legamus: aO dii immortales! 
non intelligunt homines quam magnum vectigal sit 

parcimonia! Uter igitur est ditior, cui deest, an 

cui superat? Non esse cupidum pecunia est 

(1) M. Ferraz, De stoica disciplina apud poetas romanos^ 
ch. VIL 

(2) Lucret., V, iiil (Lachm.). 

3 

contentum suis rebus esse maximae sunt certissimae- 
que divitiae (1)». 

Quid de mortis contemptu? Num majus ahquid 
ac verius invenerunt stoici illa Naturae prosopopoeia 
qua liomini vitae nimium cupido necessitatem mo- 
riendi denuntiat? 

Cedit enim^ reriim novitate extrusa, vetustas 
Semper, et ex aliis aliud reparare necesse est : 
Materies opus est ut crescaat postera secla (2). 

Velim equidem morientem aliis verbis solatus sit ; 
ei ante oculos alteram subjecerit vitam, deumque 
bonorum malorumque nostrorum observatorem ac 
custodem, qui jam praemia piis praeparat, filiosque 
ad se reduces, ut pater, amplexu excipiet. Sed de 
his, ni fallor, non minus tacebant stoici, vel saUem 
tacere debuissent, quippe qui naturam animae igneam 
declarando, corpoream esse profiterentur , eoque 
tantum modo aeternam ut ceterae omnes sunt mate- 
riei partes; deumque suum nihil aliud esse quam 
mundum ipsum, duris fati legibus ilHgatum, sapienti 
vix parem, nedum ejus judex esse possit (3). 

Quid quod Epicureus iste, quanquam in magistri 
verba plus aequo jurare adstrictus est, persaepe vi 
quadam veritatis, ut ita dicam, devictus, acceptam 

(1) C\CQv,j Paradoxay VI, 3. 

(2) Lucret., III, 964 (Lachm.). 

(3) De quibus vide exquisitissimae doctrinse commenta- 
tionem cui titulus inscribitur : Memoire sur le stozcisme, par 
M. Felix Ravaisson, Memoires de nnstitut, AcadSmie des 
inscriptions et belles^lettres, nouvelle s^rie, t« XXI, i857. 

doctrinam deserere \idetur, et \elut inscius in aliena 
castra transire? Non loquor de diis quibus in carmine 
suo locum facit, de Venere, de Calliope, quas invo- 
cat, de Musis, quarum sua\i amore se captum dicit, 
de Zephyro, veris praenuntio, de Flora quae 

Cuncta coloribus egregiis et odoribus opplet (1); 

cum manifestum sit eas tantum figuras esse quibus, 
poetarum more, utitur noster, leporis ac delectatio- 
nis causa, ne suum carmen illo fabularum decore 
omnino carere patiatur. Sed si ad seria magis et gra- 
vioranos convertimus , ea natura creatrix^ el^uber- 
nans (2) , de qua tam sa^pe praedicat, quid est aliud 
quam deus ipse stoicprum? Qua alia re ab eo distat , 
nisi nomine ? Etenim qui divinam providentiam , ut 
philosophus, e mundo pellebat, nonne, ut poeta, jam 
reducit , quum ostendit terram matrem res omnes 
ordine ac velut consilio edentem j primo genus her- 
barum, florum, arborum, 

Ut pluma atque pili primum setaeque creantur 
Quadrupedum in membris et corpore pennipotentum (8) ; 

mox varias volucres , et alia animantia quibus, ut 
matrem decebat, cibum sponte praebuit (4) ? 

Unde optime , ut opinor , noster PoUniacus qui 
multa arte, multo labore Lucretium imitatus est ut 



(i) Lucret, V, 740 (Lachm.). 

(2) Lucret., I, 630; U, 1116; V, 78, 1360 (Lachm.). 

(3) Lucret., V, 788 (Lachm.). 

(4) Lucret., V^ 816. Conf. II > 996 (Lachm.)* 

ejiis errores refutaret (utinam id gallice, et iis versibus 
quos omDes legere et possint et velint), eam naturam 
intelligentem et bonam et potentem vero nomine , 
scilicet Deum, appellat. Quem locum ut apud nos- 
trates minusnotum, dignissimum autem qui legatur, 
hic aflferre mihi liceat precor : 

Gredin' miracula tanta 
Moliri naturam ? buic par erit illa labori ? 
Sed natura quid est? aut illo nomine primam 
Rerum cunctarum causam^ numeuque supremum 
Singula prospiciens inteliigis, et Deus bic est ; 
Aut sic appeilas natam servire patique 
Materiem, certis parentem legibus, orbam 
Mente et consilio, vi bruta atque impete pulsam (1). 

Quin etiam omissa ea voluptatis cura quam Epicu- 
rus ut primam vitse regulam praecipiebat, toto animo 
in humanarum miseriarum contemplatione defixus 
haeret. Nonsuam, sed omnium hominum conditionem 
lamentatur, quos primus mortales xgros appellavit , 
ita ut tanti infortunii cogitatio, exitialis veneni instar, 
omnes vitae delicias corrumpere videatur. Qua gra- 
vitate verborum hanc tristitiam depingit qua vel fe- 
licissimus amor in ipsis floribus angitur (2) ! Nec mi- 
rum si maestissima illa meditatione defatigatus leti 
securam quietem (3) quaesierit, ut tot stoici viri boni 
etsapientes; nam iis, ut ait Flaccus « Mors ultima 
Unea rerum est (4). » 

(1) Anti.Lucr.,IX, 29. 

(2) Lucret., IV, 1134 (Lachm.). 

(3) Lucret., III, 211, 939 (Lachm.). 

(4) Horat., Ep., II, 16, extr. 

Unde mihi Lucretium legenti persaepe animum 
subiit cogitatio duo fuisse , ut ita dicam, Epicureo- 
rum genera , duas formas. Eorum alteri , quum ni- 
hil praeter hanc \itam exspectarent, ea saltem uten- 
dum ac fruendum esse coUigebant. li nempe <c iu rosa 
potabant », ut ille L. Thorius Balbus de quo tam 
luculente TuUius disserit (1); cupidi voluptatis, et 
cujusvis generis ejus intelligentes, ad id tantum mo- 
riendi necessitatem recordabantur quo properantius 
delicias undique haurirent » 

Dum res, et aetas, et sororum 
Fila trium paterentur atra. 

De reliquo tranquillitatem animi et , quam nuncu- 
pabant, aTapa^iav summopere quaerebant. Alteri au- 
tem ex iisdem principiis egressi, diverso itinere ad 
finem plane contrarium deveniebant; quibus terra 
quasi regio deserta atque infesta, malis atque aerum- 
nis scatens, in quam homo fato crudeli demissus , 

ut ssevis projectus ab undis Navita, 

cum invictis rerum viribus, debilis atque inermis, 
mala fortuna componitur, neque uilos aut flores 
aut fructus carpit, quin amari aliquid immixtum 
inveniat. De vita igitur bene ac beate constituenda 
cum desperarent, vanas et corruptas voluptates res- 
puebant, maestique felicitatem deplorabant, cujus 
spem et cupidinem cum natura humano pectori in- 
severit, ipsa fallit ac velut irridet. Quam despiera- 

(1 ) Cicer. , De FinUm, II , 20. 



i 

tionem vividissimis et gravissimis omnium versibus 
Lucretius multis in locis expressit , ita ut nesciam 
quae majora, pulchriora, ad movendos, concitan- 
dos, perturbandos animos aptiora, si fuisset stoicus, 
invenire potuisset. De qua re vellem sequius judi- 
casset Poliniacus ille quem nuper laudavi , nec vo- 
luptates poetae nostro , ut cuilibet « Epicuri de grege 
porco », exprobravisset , quas adeo non quaerit at- 
que admiratur , ut contra quam inanes sint, quam 
turpes, quam funesta^, 

Planius ac melius Ghrysippo et Crantore dicat. 



V. 



Fateor tamen id Lucretio impedimento ac detri- 
mento fuisse quod magistri vestigiis, ubi poetam 
non decebat, fidelius institerit. Quod jam pridem, 
dum in Diogene ad Herodotum epistolam legerem, 
suspicatus, nuper manifestum vidi, quum pretiosis- 
simas illas antiquitatis reliquias , Herculanenses dico 
libros, ex urbis sepulta^ ruderibus post mille septin- 
gentos annos solerti doctorum hominum diligentia 
in lucem opinione felicius editos, quanquam, heu ! 
tot lacunis discerptos ac laceros, pervolutare potui. 
Cum illa vero quae in Diogene sunt omnibus notiora 
esse videantur , de his potissimum loquar quae nobis 
e Philodemi bibliotheca conservata sunt; iis enim 

solis colligere licuit quid fuerit illud celebratissimum 
Epicuri riept ^tudew? opus, triginta septem libris de~ 
scriptum (1), qui totam naturse speculationem con- 
tinebant. Nempe inter illa minoris momenti opuscula 
quibus Demetrii , Philodemi , Polystrati, Metrodori 
nomina inscribuntur, tres papyros invenerunt Nea- 
politani academici, in quibus multo nobilius Epicuri 
nomeu et notus e Diogene titulus legebantur : quo- 
rum quasdam partes quum evolvere potuerint, in 
sua volumina inseruerunt. Utinam alia reperiant 
doctissimi viri quibus magis ignis pepercerit! Sed 
tamen jam habemus certas trium librorum reliquias, 
secundi scilicet atque undecimi in secundo Neapoli- 
tanorum volumine, alius autem incerti in decimo(2), 
ubi de ei^coXoi^ seu simulacris, de terra, sole aliisque 
meteoris, de atomis denique nonnuUa legimus quae 
doctrinam in epistolisadHerodotum,ad Pythoclem, 
ad Menoeceum enuntiatam seu complent, seu confir- 
mant. In quibus mirum est quam multa inveniamus 
quae fideliter Lucretius expressit. Jam neminem la- 
tere potest poetam , dum scriberet , graecum exem- 
p]ar ante oculos habuisse, ita ut non doctrinam tan- 
tum, ut discipulus, sed et verba verbis persaepe, fi- 
dus interpres, reddere conaretur. Unde fit ut singu- 
lis fere paginis Epicuri editor Rosinius, V. C, Lu- 
cretii locos afferat, quibus obscura illustret, vitiata 
corrigat, amissa suppleat. 

(1) Diogen. Laert., X, 17. 

(2) Herculanensium yoluminum quse supersunt, t. II , Nea- 
poli, 1809; t. X, Neapoli, 1850. 

Quos locos longum sit ac supervacaneum enu- 
merare, quippe quos in ipsis libris quaerere facile 
quivis possit (1). Id autem in universum affirmo 
tunc Lucretium a Musis desertum ac destitutum 
fuisse quum Epicurum pedetentim sequeretur, 
nedum, ut poetam decuit, ex his disputationum 
angustiis forti penna evolaret. Tunc obscura multa 
invenimus; nec mirum, quum obscurissimam doc- 
trinam enuntiet; et humilia ac sordida, quumres 
subtiles , imo absurdas exprimere conetur, quas vix 
prosa oratio complecti possit, nedum poesis. Mi- 
ramur tamen conatum; nam cum de celeritate si- 
mulacrorum sic inciperet Epicurus : Ilepl Se t^; 
xaTot TYjv <popav u7uap)(^ou(yYi? Taj^^uTviTo? vuv >.eyeiv eictjf^etp^'- 
<jo(jLev (2), ea poetice reddere Lucretius tentat : 

Nunc age, quam celeri motu simulacra ferantur, 
£t quse mobilitas ollis tranantibus auras 
Reddita ^t^ longo spatio ut brevis hora teratur, 
Suavidicis potiusquam multis versibus edam ; 
Parvus ut est cycni melior canor, ille gruum quam 
Clamor in aetheriis dispersus nubibus austri (3). 

In quibus aiiquid cycni esse haud negaverim, illam 
nempe vocem tranantibus auras^ quam aliuscycnus, 
Mantuanus scilicet, non dedignatus est (4) ; sed 

(1) Altera atque expeditior editio prodiit in lucem , cu- 
rante Conrado Orellio, sub hoc titulo : Epicuri fragmenta 
librorum II et XI de Natura, in voluminibus papyraceis ex 
Herculano erutis reperta, Lipsise, 1818. 

(2) Epicuri Ilepl Ouoreax;, lib. II , col. 1. 

(3) Lucret., IV,. 176. Conf. IV, 909 (Lachm.). 
W Virg., JE:n., IV, 245 : turbida tranat Nubila. 

(tanti poetae pace dixerim) quam saepe in sequenti- 
bus gruem audimus ! 

Mox enim docet Epicurus xoDcpa elvat Ta ei^wXa, 
61 81 u7r3p6a>.>.ovTft); Kouicpa, ^^Xov, w; xal u7cep6a>.XovT(o? 
Taj^cta xaTa Ty,v <popav(l). Sequitur Lucretius : 

PriDcipio persaepe levis res atque minutis 
Corporibus factas celeris licet esse videre. 

Qua propter simulacra pari ratione necesse est 
Immemorabile per spatium transcurrere posse 
Temporis in puncto (2). 

Quae res, qui versus magis a poesi abhorreant ? Ac 
multo plura ejusdem generis afferre possim nisi jam 
me deterreret satietas et fastidium. Unum addam 
quo manifestius deprehendamus Lucretium tum 
dociliorem magistri discipulum fuisse , tum non 
satis \ersavisse quid admittat, quid respuat poesis. 
Nempe in notissimo sexti libri loco his verbis pesti- 
lentiam omnem ex aeris inclementia oriri docet, 
unde ad celeberrimam narrationem quam a Thucy- 
dide mutuatur accedat : 

Proinde ubi se ccelum quod nobis forte alienum 

Commovet atque aer inimicus serpere coepit, 

Ut nebula ac nubes paulatim repit et omne 

Qua graditur conturbat et immutare coactat, 

Fit quoque ut, in nostrum cum venit denique ccelum, 

Corrumpat reddatque sui simile atque alienum (3). 

(i) Epicuri IIspi Ouoreax;, lib. 11 ^ col. 2. 

(2) Lucret., IV, i83seqq. (Lachm.). 

(3) Lucret., VI, 1119 seqq. In primoversu mira lectionis 
varietas notatur. Manuscr. Nobis forte aelenum; corrector 
oblongi alienum; corrector guadraii vel venenum , quod par- 

Quam rei rationem ex Epicuro ductam esse intelli- 
gimus, quum in illis Herculanensibus laciniis legi- 
mus : riavTa yap TiOepieva Trap' aXXoTpiov auTwv (juva<pe? etSo^ 
Si8<p9apTat (I). Quod jam Lucretius alias ferme iisdem 
verbis reddiderat : 

ISam quodcumque suis mutatum finibus exit, 
Continuo hoc mors est illius quod fuit ante (2). 



Dum haec atque talia considero, in eam incido 
opinionem hunc fuisse Lucretii errorem quod doc- 
trinam totam magistri in carmen suum transferen- 
dam putaverit, nedum summa fastigia rerum^ ut 
ait Virgilius, et ^.oywv xopu^pa;, quas Pindarus nun- 
cupat(3), eligeret et sequeretur. Nempe quodipse 
de se profitetur ad Epicurum loquens : 

Tuis ex, inclute, chartis, 
Floriferis ut apes in saltibus omnia libant, 
Omnia nos itidem depascimur aurea dicta (4), 

utinam reipsa fecisset ! Quanquam apes non carpunt 
omnia, sed flores ad mel faciendum idoneos eligunt, 
et ex iis purissimum modo succum hauriunt, herbas 

tim recepit Havercampus; Lambinus aZient^m «5^. Lachman- 
num sequimur. 

(1) Epicm*i Ilepl OuffEw;. Lib. XI, col. 13. 

(2) Lucret., I, 671 (Lachm.). 

(3) Pind., 0/ymp., VH, 125. Conf. Virg., Georg., II, 42 : 

Non ego cuncta meis amplecti versibus opto. 

(4) Lucret., III, 10 (Lachm.)' . 

prati ovibus et bobus relinquunt depascendas. Sic 
et poetse eligendum est, cui id imprimis praecipit 
Flaccus, intelligens idem magister et artifex, ut 
qu3B 

Desperat tractata nitescere posse^relinquat. 

Sunt autem in philosophia, ut in omnibus rebus, 
quae nitescere nequeant, quae a poetica tractatione 
prorsus aliena sint, et has dicendi veneres quas pos- 
tulat poesis omnino repudient. Argumento sit ea 
magna pars epicureae doctrinae quam melius Lucre- 
tius reliquisset, nedum huic obscuritati rerum, 
et reconditae arti ac subtiU poeticum nitorem le- 
poremque addere incassum conaretur. Quid enim 
profecit importuna illafideUtate ? Locos nempe scrip- 
sit quos e prsestantissimo carmine tollere velimus, 
quos nemo legit quin doleat tantum poetam in ilHs 
cavillationibus operam perdidisse. Quid enim aliud 
dicam de iUis versibus in quibus probare nititur, seu 
a recta via, dum e supero deorsum feruntur, paulum 
decUnare atomos : 

Quare etiam atque etiam paulum inclinare necessest 
Corpora ; nec plus quam minimuni, ne fingere motus 
Obiiquos videamur et id res vera refutet. 
Namque hoc in promptu manifestumque esse videmus 
Pondera, quantum in se est, non posse obliqua meare, 
£x supero cum praecipitant, quod cernere possis : 
Sed nil omnino nulla regione viai 
Declinare quis est qui praestet cemere sese (1)? 



(1) Lucret., II, 243 (Lachm.). 

seu praeter corpus et inane non esse tertiam natu- 
ram quae diversa ab his per se existat : 

Praeterea nil est quod possis dicere ab omni 
Corpore sejunctum secretumque esse ab inani, 
Quod quasi tertia sit numero natura reperta. 
ISam quodcumque erit, esse aliquid debebit id ipsum (1); 

seu semina non infinita figurarum varietate inter se 
differre : 

Quod quoniam docui, pergam connectere rem quae 
Ex hoc apta fidem ducat, primordia rerum 
Finita yariare figurarum ratione. 
Quod si non ita sit, rursum jam semina quaedam 
Esse infinito debebunt corporis auctu. 
ISamque eadem unius cujusvis in brevitate 
Corporis inter se multum variare figurse 
T^on possunt, etc. (2); 

seu non sensiles esse atomos, ex iis autem insensi- 
libus sensilia generari : 

Deinde ea, seminibus qui sensile posse creari 

Constituunt porro ex aliis sentire suetis, 

MoUia jam faciunt ; nam sensus jungitur omnis 

Visceribus, nervis, venis, quae cuncta videmus 

Mollia mortali consistere corpore creta. 

Sed tamen esto jam posse haec aetema manere : 

INempe tamen debent aut sensum partis habere^ etc. (3). 

Sed plura proferre pudor vetat et velut quaedam poetae 
miseratio, quem laudare in hac commentatione, non 
irridendum legentibus tradere institui; et has ma- 



(1) Lucret, I, 430 (Lachm.). 

(2) Lucret., 11,478 (Lachm.). 

(3) Lucret., 11 , 902 (Lachm.). 

culas velavissem, nedum detegerem, nisi in liis utile 
nobis documentum praesto fuisset duas esse seu na- 
turalis, seu moralis philosophiae partes, quarum 
cum altera optime poesis conjungatur et coalescat, 
cum altera ne minimam quidem societatem habere 
possit. 



VI. 



Non una est enim philosophandi via, neque quum 
illam quae nos vasto sinu complectitur naturam , aut 
proprium animum, aut humanam societatem consi- 
derat philosophus, ea semper iisdem oculis intuetur, 
iisdem ingenii viribus scrutatur. Nec simplex rei cu- 
juslibet scientia, sed duobus, ut ita dicam, gradibus 
ad finem propositum ascendimus , sciUcet ut quid- 
quid de ea re nosci possit atque intelligi^ intelligamus 
ac noscamus. 

Sit nobis exemplo planta qusedam herbarii oculis 
subjecta. Hic primum radicum, caulium, foliorum 
structuram ac dispositionem inquiret, et floris di- 
versas partes resecabit quarum numerum ac for- 
mam notabit; mox penitiora et reconditiora scru- 
tabitur, contextum nempe fibrarum ac celluiarum 
(quas dicunt), quam jam nequit oculorum acies per 
se deprehendere nisi vitreis machinis objecta in ma- 
jus augentibus adjuvetur; postremo ex quibus ele- 
mentis constent singuise partes (organa nostri nun- 

cupant) scire volet, eaque diversa materiei genera 
artificiose separabit. In his omnibus quis poesi locus? 
Qui florem intactum lucidis splendentem coloribus 
et exquisito odore auras complentem mirabatur 
poeta ac versibus laetus describebat, nunc discerp- 
tum lugebit, et in vile lutum, ut ita dicam, mutatum 
aversabitur. 

Num vero in his consistet philosophus? Nonne 
majora adipisci tentabit? Quin imo, quidquid hac- 
tenus fecit, quidquid didicit, vestibulum tantum 
scientiae esse profitetur, et ad ahiora se accingit. 
Nempe postquam omnia ea quae diximus in planta 
vidit ac notavit, jam muka inde sequuntur quibus 
ad veram ascendit scientiam. Videt enim quomodo 
vivat, alatur, crescat hoc plantarum genus; videt 
amorum ac connubiorum miracula quibus simiha 
sui gignit et in aeternum propagatur; videt quem 
locum habeat in admirabiU illa continuatione serie- 
que rerum quibus inter se aptis colligatisque confor- 
matur hic quem dicimus mundus. Num haec quoque 
poetam fugabunt? Nonne contra admiratione et 
afflatu quodam divino eum accendent, quum jam non 
mors, sed vita oculis et cogitationi subjiciatur, non 
humiUaet sordida, sed quidquid maximum, quid- 
quid pulcherrimum mens humana possit contem- 
plari ? 

Quae de planta diximus, eadem de omni rerum 
natura dicere possimus ; in qua qui singula perqui- 
runt, non universa, et ad elementa descendunt, et 
viventia in partes lacerant ut separatim quaeque 

qualia sint inquirant, et ea quae sensus humanos fu- 
giunt machinis adipiscuntur, ii muita quidem discunt 
ac perutilia, sed poesis omnino (dum in iis commo- 
rantur) expertia ; quae versibus exponere vanum ac 
prope ridiculum esset, nisi si quis, memoriae disci- 
pulorum adjuvandae causa, res siccas carmine quo- 
que modo condito connectat, ut qui grammaticam 
quondam, aut principalia linguse graecae vocabula, 
ad usum scholarum versibus docuerunt. Quae res ne 
prorsus inutihs sit valde timeo. Nam qui discere 
volent, in ipsis doctorum hominum operibus soluta 
oratione scriptis doctrinam qua^rent, ubi remota 
metri necessitate liberior patet^ neque ullis obscu- 
ratur ambagibus, et propriis verbis utitur; dum 
poeta, vel potius versificator , duris numerorum 
vinculis irretitus, in plerisque titubat, et orationem 
ultra quam satis est producit, et difficultate operis 
sudans infeUcibus conatibus legentem defatigat. 

Sed humilem hanc atque inferiorem, quanquam 
veram et necessariam, philosophiae partem, altera 
excipit quae universa conjunctim potius quam singula 
separatim contemplatur, et causas rerum et conse- 
cutiones videt, et similia comparat, disjuncta copu- 
lat, totamque naturam complectitur, cujus non ele- 
menta tantum ac formas, sed leges consequitur ac 
rationem. Quae philosophia scientiam rerum non in- 
choat, sed perficit. Nempe hominem non jam in psy- 
chologia (quam dicunt noslrates) quaerit, nec quibus 
mentis viribus praedilus sit separatim agitat, rem 
perutilem, fateor, ac necessariam, in qua tamen plus 

intelligendum ac discendum quam contemplandum 
atque admirandum; sed his initiis inducta, quid sit 
homo, unde veniat, quid his in terris agendum 
habeat, cui fato reservetur interrogat. Nec Dei noti- 
liam subtilitatibus tantum metaphysicae aut ontolo- 
giae (liceat graecis nominibus uti quse jam omnes 
usurpant) adipisci enititur, sed quam sit potens, 
quam bonus inquirit ; num mundi auctor et creator 
sit ; utrum homines amet ac curet, an conlra, ut dii 
Epicureorum, securum a^ere asmm contentus sit, 
recteque Dido exclamet : 

Seilicet hic superis labor est, ea cura quietos 
Sollicitatl 

Qui versus nos ad propositum reducunt, dum per 
se admonent eam altiorem ac nobiliorem philoso- 
phiam non jam poesi infestam atque inimicam esse, 
sed optime cum ea congruere ac consociari. 

In quo qusestionum ac meditationum generecum 
potissimum versaretur divinus ille Plato, non solum 
ad oratorium, sed et prope ad poeticum dicendi 
genus sese evexit, non tam consilio, ul opinor, quam 
mentis atque ingenii instinctu, et rerum magnitudine 
ac pulchritudine quas enarrabat. Unde a multis non 
minor poeta quam philosophus existimatur. Necnon 
Fenelo noster, philosophus ingenio prudentiaque 
acutissimus, de Deo saepe ita tractat ut hymnum 
canere videatur. 

Haec vellem melius vidisset Lucretius, nec multa 
quae apud Epicurum inveniebat nimia sedulitate in 

opus suum comportasset , sed elegisset magis, ac 
nonnuUa ut Musis indigna praetermisisset. Ac, ni fallor, 
iu iis demum, ut poeta, erravit, in quibus Epicurus 
ut philosophus erraverat. Nam quid clinamine, quid 
simulacris absurdius, de quibus versus adeo illepidos 
et omnis poeticae venustatis expertes nuper vidimus ? 
Tum contra magnus et sublimis poeta patet, quum 
vera, vel saltem multam veri partem in se habentia 
enuntiat, ut e plerisque locis quos recitavimus ac 
laudavimus manifestum est. Quid enim verius ac 
sublimius illa omnium eiementorum mutatione ac 
conversione quae rerum summam continuo novat? 
Quid perpetuo illo naturae motu quo ipsi rapimur, 
dum falsa quietis imagine decepti immobiles esse 
inter imnnobilia nobis videmur ? Quid illo mortis ac 
vitae duello quod terram nunquam non morientium 
ploratibus ac nascentium vagitibus personat? Quid 
autem dicam de tot aliis locis omnium memoria cele- 
bratis, de miseria hominis, de vera felicitate, de aman- 
tium doloribus, de primis hominibus artiumque in- 
ventione (I)? Nonne in iis ut pulchram poesim, sic 
et veram philosophiam miramur? Unde recte coUi- 
gimus, si mendacio carmina semper amica fuerint, 
ut Fontanio nostro placuit (2), veritati eadem ami- 
ciora esse ; et ad prseclaram Bolaei sententiam redu- 



(1) Multa ex his apud Epicurum invenerat^ ut ex epistola 
ad MencBceum patet. Vide Diogen. Laert., X. 

(2) « Le mensonge et les vers de tous temps sont amis. » 

i:2n: (Livre II, fable 1.) 

4 

cimur, quae nos docet quatenus et quibus conditio- 
nibus mendacia in carminibus admitti debeant, sci- 
licet ut veritas splendidiori luce illustretur atque 
illuminetur(l). 

£x his omnibus, nisi me fallit mea mens, praestandi 
quod promiseram copia est, et philosophici poematis, 
quod ad argumentum attinet, artem ac rationem cir- 
cumscribere. Nam si quis eodem ingenio praeditus 
sit quo Lucretius fuit (nam sine ingenio quis poeta 
esse possit?) et ad philosophiam versibus celebran- 
dam se accingat, non eam quae ex vanis et contortis 
commentis constet, sed quae clara, vera, simplicia, 
de Deo, de homine, de mundo nos doceat, nonne et 
vitia nostri vitabit, et quidquid boni ac pulchri ha- 
buit ipse efficiet ? Prior igitur reguia sit ut argumen- 
tum deligat is, quisquis fuerit^ qui hanc egregiam 
laudem adipisci volet, quod non in obscuritate 
rerum , in arte recondita ac multiplici versetur, sed 
a communi sensus consuetudine minime abhorreat j 
posterior, ut subtilibus in ratiunculis non delitescat, 
sed ex alto, ut ita dicam, res contempletur ; nam 
volare debet poeta, non per humum repere. 

Quas regulas facile esset ostendere non philoso- 
phico tantimi carmini, sed toti didascalicorum generi 
aptas esse ac convenientes , nisi hujus commenta- 
tionis terminos latius propagare nollem. Unum tamen 
addam, ea sola generis illius poemata vere cogni- 
tione digna esse quae philosophiae aliquid in se ha- 

(1) Vide versus citatos pag. 24. 

beant. Ac si quis rnibi memoret quae de Phaenomenis 
Aratus scripserit, si praecipue objiciat de re rustica 
Virgilium carmen ipsa iEneide divinius scripsisse, 
Flaccum ac Bolaeum nostrum de arte poetica ita 
poetice disseruisse ut artis exempla simul ac prae- 
cepta praebeant , in promptu erit respondere philo- 
sophantium esse ea opera non minus quam poeta- 
rum. Quid coelum, quid sidera, nisi mundi pars 
splendidissima? Terram omnium rerum altricem, et 
labores quibus vivit humanum genus, et animan- 
tium naturas, apium, exempli gratia, quibus inesse 

Partem diviDse mentis et haustus 
i£therios dixere, 

utrum philosophus, an poeta describit? Nonne du- 
bitationem toUunt sequentes versus, quibus Stoico- 
rum, vel potius Pythagoreorum placita de anima 
mundi per omnem naturam fusa et omnium animan- 
tium animas subministrante exponit? Artes tandem 
poeticas nemo neget plurimum philosophiae in se 
continere, quum nobilissimum humani ingenii labo- 
rem praeceptis regendum instituant. Ad talia igitur 
se accingant poetse; non servilibus vei puerilibus 
canendis divinam artem, ut ita dicam^ prostituant, 
venationi scilicet ac piscatui; aut si libet ad humi- 
liora descendere (ut foediora ac deformiora taceam 
in quibus tamen quidam e recentioribus exsultave- 
runt) scacchorum iudo^ rei vix homine dignse, nedum 
Musis. 

VII. 



Jam de forma ac dispositione pauca dicenda sunt, 
cum nulla sit dissensio. Neminem enim fiigit huic 
praesertim operis generi rectum rerum ordinem ad- 
hibendum esse, ut quae docentur facile intelligi pos- 
sint. Non igitur ad philosophum poetam pertinent 
quae epico praecepit Flaccus ut cc in medias res, non 
secus ac notas, auditorem rapiat », sed quasi de rebus 
ignotis tractare, et ad eas ratione ac via legentes 
ducere debet, quippe qui non modo ad deiectandum, 
sed ad docendum scribat. Ac laudandus in primis 
Lucretius quod carmen tanta arte divisit ut res aliae 
ex aliis nexae videantur, omnesque inter se aptae coUi- 
gataeque cohaereant ac continuentur. Nempe pri- 
mum de materie. seu corpore, tractat, ex quo omnia 
constant, et de inani in quo moventur ; post de ato- 
mis, seu elementis, quorum concursu ac compagine 
fiunt quae in mundo sunt. Inde ad animam venit, 
partem mundi nobiliorem, quanquam et ipsa ex 
atomis conformata est; eamque docet et nasci et 
mori, unde sequitur eum stultum esse qui mortem 
reformidet. £a autem anima sentit ac cogitat; ideo 
sensuimi cogitationumque origo ac natura exponen- 
dae sunt, et aliorum quae ad animam pertinent, 
somni scilicet ac somniorum, cupiditatumque^ inter 
quas cum appetitio venerea vehementissima sit ac 

plurima mala gignat, de ea fusius tractandum erat. 
Jam notis partibus mundi, ad summam transit poeta, 
et ea rerum universitas quomodo orta sit docet, 
quomodo interitura; non aeternum esse mundum, 
primo ccelum ac terram, dein animalia informata; 
suum ortum habuisse humanam vitam ac societatem, 
paulatimque inventis artibus ad eum quem vidimus 
statum pervenisse. Postremo quum iis homines prae- 
cipue terreantur quae in coelo fiunt, tempestates dico, 
ac fulgura, aliaque meteora quorum ratio non in 
promptu est, illa exponit explicatque, vel saltem 
explicare tentat; inter quae pestilentia nuUum esse 
dirius malum celeberrimo exemplo demonstrat. 
Earum rerum continuationem ac consequentiam 
quis non videat ? In quibus tamen nescio an melius 
fuisset qu3e quinto libro continentur eas ad finem 
reservari, quippe quse et maximse sint et cognitione 
ac contemplatione inter omnes dignissimae. Quid 
enim majus homine, et praesertim humani generis 
societate ? 

Sic Virgilius cum de re rustica tractare institueret, 
ita materiem divisit ut ex inanimis ad animata trans- 
iret, a mutis et sensu carentibusad ea quse cupiunt, 
amant, dolent ; a brutis ac ratione prorsus destitutis 
ad ea quibus « partem divinse mentis et haustus 
aetherios >• inesse dixeris. Nempe postquam de terra 
et aratione et instrumentis rusticis docuit quae do- 
cenda erant, arbores adit, in quibus jam vita quaedam 
apparet, sed confusa adhuc ac sensu carens ; tunc ad 
rem pecuariam aggreditur, et ovium, armentorum, 

equorum vitam quasi uberiorem describit, quibus 
jam amores doloresque sunt sui; tandem ad majora, 
quamvis in parvis animalibus, se accingit, et admi- 
randa dicit 

Levium spectacala rerum, 
MagDanimosque duces, totiusque ordine gentis 
Mores, etstudia, et populos, et proelia. 

Quod vellem et Lucretiiis in hominibus fecisset ; et 
gentis humanse spectaculis, muUo sane admiratione 
dignioribus, opus suum conclusisset. 

Ac ne quis putet ordinem illum ex Epicuro mu- 
tuatum esse Lucretium monent quae jam de Hercular 
nensibus voluminibus dixi. Namque quum triginta 
septem libris constitisse Epicuri Ilepl ^uGeo)^ opus com- 
pertum sit, in undecimo de meteoris tractabatur, 
quae postremum locum apud Lucretium obtinent. 
Quid igitur viginti sex sequentes conlinebant, quum 
omnem epicuream doctrinam Lucretius complecti 
videatur? Ea, opinor, quae poeta noster in priori 
carminis parte exponenda censuit. Quidquam tamen 
in his adfirmare imprudentis sit , nisi plures ejusdem 
operis lacinise e papyrorum cineribus incendio in 
carbones versarum ita feliciter inveniantur ut evolvi 
ac legi possint. 

Non me latet fuisse qui et Lucretii poema muho 
longius quondam exstitisse crediderint, conjecturis 
freti quas jampridem V. C. Eichstaedtius confutavit. 
Nempe in loco Terentii Varronis ubi de uno et vi- 
ginti Lucretii libris mentio fit, jam omnes Luciiium 

leguDt; nec obscure ipse monet noster %exti libri 
initio se 

Supremse praescripta ad candida calcis (1), 

scilicet ad stadii metaniy creta seu calce notatam, 
jam currere. Necprobabile est Varronem poetae tanto 
junioris quam ipse erat carmina novisse. Quod si 
qusedam Servius ut Lucretiana affert quae nunc in 
poemate frustra requirimus^ nonne fallente memoria 
errare potuit? Sed et intercidere potuerunt culpa 
librariorum nonnuUi versus, quum omnes qui nunc 
exstant Lucretii manuscripti codices inter doctos 
homines constet e duobus Lugduno-Batavis exemplis 
ortos esse ; quadratum dico et oblongum, utrumque 
ex eodem vetustiore exemplari descriptum. 

At enim Lucretius cum docet deos in nuUa mundi 
parte domicilium habere, sic sententiam concUi- 
dit (2) : 

Quare etiam sedes qubque nostris sedibus esse 
Dissimiles debent, tenuest si corpu* deorum (3) ; 
Quse tibi posterius largo sermone probabo ; 

cujusmodi nihil usquam simile habemus ;. unde coUi- 
gunt viri docti eam quoque carminis partem injuria 
temporis aut hominum periisse. Hoc infitiari noUm, 
quanquam quae probare destinaverat forte non pro- 
bavit, quum morte immatura opus imperfectum reU- 

(1) Lucret., VI, 92 (Lachm.). 

(2) Lucret., V, 153 seqq. (Lachm.). 

(3) Sic Lachmannus scribendum suspicatur. Vulgares ecU- 
tiones tenuesy de corpore eorum. Lambinus pro corpore. 

querit, quod, ni fallor, multis indiciis manifestum 
est. 

Nam postquam universi operis dispositionem lau- 
davimuSy fatendum est in singulis partibus rectum 
eum ordinem saepe desiderari, sive res inter se male 
cohaereant, sive iterentur citra necessitatem sen- 
tentise, similitudines, quin et longse versuum series, 
quod vitium non in pessimis scriptoribus, nedum 
in tanto poeta, facile feras. Eas iterationes, quarum 
exempla plurima sunt (1), quum noliet V. C. For- 
bigerus, ut ipse dicit, « omnem prudentiam , omne 
judicium Lucretio abjudicare, » interpoiatoribus , 
more germanico, attribuit. Fuisse enim Antoninorum, 
ut suspicatur vel potius hariolatur, temporibus, qui 
Lucretii poema recenserent ac retractarent, et per- 
saepe suos versus invita Minerva formatos carmini in- 
sererent. Quod aliquando factum non negaverim , 
quum jamdiu pluribus in locis viri docti versus obelo 
notaverint qui a lectore philosopho margini ad- 
scripti inde in contextum poeraatis transierint (2). 
Sed nequaquam velim de omni re ita judicare ut 
quidquid male ordinatum, quidquid sine causa re- 
petitum, id omne, cum Lachmanno, Lucretio aufe- 



(1) Vide Lemaire, 1. 1, p. 83. 

(2) In longissimo hujus generis loco (III , 806-829) ubi quse 
de mundo alias dicuntur (V, 351 seqq.) ad animum men- 
temque humanam referuntur, nemo non insulsam transla- 
tionem nescio cujus ardelionis arguit; sed Lachmannus in 
postremis versibus manum MaruUi agnoscere se afiirmat. Vide 
Commentarium^ p. 185. 

ram, infelicem alterius laborem incusem. Nempe in 
quibusdam ipsum poetam deprehendere mihi videor, 
tentabunda manu locum egregium nunc huc, nunc 
illuc transferentem, quaerentem ubi melius se ha- 
beant nonnulli versus, expendentem quid in diversis 
partibus valeant atque eflficiant. Quodnon dubitan- 
dum est quin optime vidisset atque elegisset vir 
tanti ingenii, nisi supremam manum operi admo- 
vere mors prohibuisset. 

Cujus rei unum afferam exemplum, in quo, ni 
fallor, mirum in modum , quanquam diversa ra- 
tione, erraverunt clari viri. Nemo est quin me- 
moria praestantissimos illos versus teneat quibus 
poeta se « avia Pieridum peragrare loca » dicit, sibi 
insignem coronam pollicetur 

Unde prius nulli velariat tempora Mus^e, 

causamque aperit cur Musseo melle res paulo tris- 
tiores, et a quibus vulgus abhorreat, contingere in- 
stituerit ; hunc autem locum bis legi omnes sciunt, 
in media dico primi libri parte, mox in quarti 
exordio (1), nisi quod prius cum praecedentibus con- 
tinuatur, posterius vero per se stat. Inde uterque 
communi voce interpolatorem arguere. At vide ju- 
dicii varietatem. Forbigerus posteriorem locum so- 
luiu genuinum esse arbitratur, priorem ad hujus 
imitationem fabricatum , « absonumautem etincon- 
cinnum » . Lachmannus contra ; nam quum jure 

(i) Lucrel., [, 926 seqq. —IV, 1 seqq. (Lachm.). 

contenderit hos versus, ut a Macrobio in primo 
librOy ita a Nonio in quarto lectos fuisse, eamque 
iterationem, si poetae adscribenda sit, pauperis in- 
genii ac nullius judicii fuisse, quorum neutrum in 
Lucretium cadit, inde colligit poematis editorem , 
quum nuUum libro quarto prooemium a Lucretio 
scriptum haberet, locum praestantissimum e primo 
libro in hunc usum repetiisse. Quod, docti viri pace 
dixerim, credat Juddeus Apella^ non ego, Nam unde 
isti editori ea venire potuerit audacia ut pro sua 
libidine tanta commutaret, ea stuhitia, ut quae emen- 
dare vellet absurda vitiaret repetitione? Hoc pro- 
fecto non in PoHniaco suo fecisset RotheUnus, qui 
amici sparsas ac confusas schedas in hunc quem 
habenms ordinem disposuit ; nedum credam in Lu- 
cretio fecisse Ciceronem^ Quintum dico, non Marcum, 
nam sic Hieronymi testimonium prius interpretatus 
est Lachmannus, quem plures inde secuti sunt (1), 
sed in studiis poeticis, non minus quam frater erat^ 
versatissimum. 

Cur autem in re tam faciU adeo laborat vir saga- 
cissimus ac doctissimus ? Cum ipse fateatur eos ver- 
sus ab utroque loco non alienos esse, Lucretium 
autem opus suum non absolvisse, qui fit ut non vi- 
deat quod in oculos, ut ita dicam, incurrit , scilicet 
poetam ipsum quum pulcherrimos versus in primo 
Ubro scripsisset, et posteia prooemium Ubro quarto 

(1) Vide elegantem commentationem Rndolphi Bouterwek, 
Lucretianae quxstiones grammaticed ei criticx. Halis Saxo- 
num, 186i, p. 3. 

pro suo more quaereret, vidisse jam opus factum si 
e priore loco mutuaretur ? Non tamen prius scripta 
delevit, incertus, ut opinor , utrum utro loco me- 
lius esset; tum subiit seu furor ille de quo Hiero- 
nymus loquitur, seu desperatio (qualicumque e causa 
orta sit) quae miserum ad id impulit ut sua manu 
mortemsibi conscisceret. Invenerunt amici in schedis 
duos locos, et nobis quales erant servaverunt ; quod 
pro meo judicio recte ac probe fecerunt, nedum 
suam, non Lucretii mentem, cum posteris commu- 
nicarent. 

Admonet vero nos iUud quarti libri procemium 
ut de ceteris loquamur. Jam de primo pauca dixi- 
mus(l), cujusexemplumapudParmenidem invenerat 
noster; nec non Empedocles unumquemque tcSv 
4>i>(ji)C(ov iibrum splendido exordio videtur exorna- 
visse^ nam nobilem eam ad Calliopeam invocationem 
quam servavit Origenes (2) librum tertium aperuisse 
crediderim. Quos feliciter secutus noster sex illis 
prsestantissimis prooemiis opus suum exornavit, quo- 
rum bona pars in laude magistri Epicuri praedicanda 
versatur; exemplumque ipse fuit Virgilio, qui sin- 
gulas Georgicorum partes numinum agrestium , et 
Augusti , et Maecenatis invocatione orditur, tertio 
autem libro, ut nuper Lucretium quarto vidimus, 
de se , de sua gloria , de via quam tentandam sibi 
proposuit ita loquitur , ut neminem lateat imitatio. 



(1) Vide p. 14 seqq. 

(2) Empedocles apud MuUach., 383-386. 

Neque his solis ornamentis noster tristitiam mate- 
teriae quam elegerat exhilarare ac legentes delectare 
studuit, sed et illis similitudinibus, descriptionibus, 
iTretdo&iot; quae jam laudavimus. Ea nempe consulto 
consilio ita certis locis disponit ut nunquam longius 
sit per argumenta sicca atque difficilia iter ad ea, ut 
ita dicam, diverticula. Quam artem non minori stu- 
dio ac felidtate Virgilius imitatus est , quippe qui 
Atheniensium pestilentiam armentorum ac gregum 
autumnali morbo, ut in palaestra, aemulatus esse 
videatur. 

Sed dum in multis Lucretium imitaretur Maro^lu- 
culento exemplo edoctus multa quoque vitavit a poesi 
prorsus aliena, quae scholarum doctrinam nimio 
plus redolebant. Nam quum toto animo in id incum- 
bat noster ut Memmium suum doceat, persaepe more 
magistrorum discipulum appellat, ut attentum, do- 
cilem ac memorem faciat : 

Dicam, tu percipe dicta. 

Tu fac ne ventis verba profundam. 

Principio hoc dico 

Quod si aliquis forte credit 

Quod quoniam vinco fieri, nunc esse probabo. 
Iliud iu his rebus quoque te cognoscere avemus. . . . 
Illud in his observatum quoque rebus habere 
Convenit et memori mandatum mente teuere (1). 

Quse ut in ludo apta ac convenientia , ita in car- 
mine, licet Hesiodeis exemplis forsan defendi possint^ 
taedii plena atque inimica voluptati esse affirmaverim . 

(i) Lucret., IV, 880, 93i, 724; II, 225, 748, 216, 581; 
ac multis aliis in locis. 

In his vero ut in aliis non obliviscendum est Lucre- 
tium artem didascalici poematis apud Romanos in- 
choavisse, Virgilium perfecisse. 



Vlll. 



Nunc ut prsenuntiatum opusperficiam, dedicendi 
genere quo usus est Lucretius dicendum. In quo 
tamen nemo a me exspectabit , quicumque titulum 
hujus libelli meminerit, ut quidquid de ea re quaeri 
possit fusius ac singillatim pertractem . Non enim de 
latinae linguae aut versificationis historia, sed tantum 
de philosophico poemate dissero. Non igitur expen- 
dam, nisi intransitu, qualem ab Ennio sermonem 
patrium acceperit noster , quibus inventis ipse dita- 
verit, quem locum in his latinae seu poesis, seu lin- 
guse, gradibus ac processibus obtineat ; ad id totum 
me confero quod mei argumenti est , quomodo 
latina poesis a Lucretio philosophorum doctrinas 
exprimere didicerit , quatenus in ea re perdiflicili 
quidem ac periculi plena profecerit. 

Primus enim Lucretius, ut de se bis jure ac me- 
rito jactavit , longum poema de philosophia apud 
Romanoscondidit. Quanquam jam multi, utdiximus, 
in operibus alius generis multa versibus protulerant 
quae ad philosophiam pertinerent. Nempe Ennius 
non Epicharmum modo scripserat, sedetEvhemeride 
diis librum latine verterat; et in tragoediis saepe per- 

sonarum ore sententias eas pronuntiaverat quas a 
philosopho loquente audire possimus (1). Quem se- 
cutus Pacuvius multa de fortuna et casu in fabula 
incerti nominis disserebat, quae « infirma^ rationis » 
insimulat Tullius (2) ; et in Chr/se physicum indu- 
cebat satis luculente , eodem teste TuUio (3), ea 
diceQtem quae Lucretium expressisse crediderim : 

Quidquid est hoc, omnia aimnat, format, aHt, auget, creat, 
Sepelit recipitque in se omnia, omuiumque idem est pater. 

Nam quae hic de mundo, eadem saepius in Lucretio 
de terra matre dicta legimus, quae. 

Dubio procul esse videtur 
Omniparens eadem rerum commune sepulchrum (4) ; 

nisi forte uterque Xenophaneum illud imitatus sit : 

'Ex Yaty); Yotp wavTa, xal ei^ Yrjv icavTa reXcuT^ (5) , 

quod jam iEschylum in Choephoris fere constat mu- 
tuatum esse (6). Et quo minus dubitemus quin phi- 
losophorum sententiae non modo doctos et eruditos 
Romanos sed et plebeculam valde delectaverint , ipsi 
comoedi multa de genere hoc fabulis vel ad risum 
aptissimis immiscebant. 

Est profecto Deus, qui quse nos gerimus audltque et yidet , 

(1) Yide exemplum rei, pag. i3. 

(2) Cic, adHerenn,, II, 23. 

(3) Cic, de Divinat,, I, 57. 

(4) Lucret., V, 258 (Lachm.). 

(5) Xenophan., apud MuUach. fragm. 8. 

(6) iEschyl., Choeph., 125, 126. 

exclamat in Capit\^is Tyndarus (I), contrarias En- 
niano Telamoni partes agens. Nihil mirum igitur 
si in Satiris Lucilium tam saepe philosophantem 
videmus, praeclare de virtute, lepide de iis qui 
fabulis poetarum plus nimio credulos se praebent lo- 
quentem , 

Ut pueri infantes credunt signa omnia ahena 
Vivere et esse homines, sic isti omnia ficta 
Vera putant, credunt signis cor inesse ahenis (2). 

Quos versus, si unam aut alteram rubiginis maculam 
effrices, jam pro Lucretianis nemo non accipiat. 

Sed aHud est brevem sententiam tribus aut qua- 
tuorversibus scribere, aliud longo ckrmine doctri- 
nam totam certa ratione ac via exponere. Cujus pro- 
positi difficultas ne nos lateat ipse admonet poeta : 

Nec me animi fallit Graiorum obscura reperta 
Difficile inlustrare Latinis versibus esse, 
Multa novis verbis prsesertim cum sit agendum 
Propter egestatem linguae et rerum novitatem (3). 

Mox eadem queretur Tullius , quanquam prosa 
oratione, non poesis vinculis iiligatus scribat, et per- 
saepe nimia aemulatione glorise latinam hnguam non 
modo non inopem esse contendat, sed graeca etiam 
locupletiorem (4). 

(1) Plaut., Cap^., 247/ 

(2) Lactant., Divin. InstiL, I, 22. Nonius, verb. infans. 
Hunc locum admirabatur ac sibi vertendum proponebat de- 
siderandus noster Andre Ghenier (vid. 6dit. Charpentier, 
1852, pag. 198.) 

(3) Lucret., 1, 136 (Lachm.). 

(4) Cic, de Finib.y 1 , 3; ffl, 2; de ISat. Z>., I, 4. At contra 

Non igitur mirandum est si graeco verbo semel, ut 
saepissiine Tullius, usus est noster, quum Anaxagorae 
6(jioio(jL^peiav sua ei lingua dicere non concederet « pa- 
trii sermonis egestas. » Quod tamen vellem in car- 
mine non fecisset; quin et omnia illa Graecorum 
commenta, non tantum poeticis omamentis, sed et 
paene cognitione indigna, plane reliquisset. Sic cli- 
namen primus et unus, ni fallor, cc novum rei no- 
men w protulit, ut tyiv x>.i<iiv Epicuri latine redderet, 
quam haud scio an melius TuUius declinationem. 

Alia autem verba non linguae egestate^ sed nume- 
rorum necessitate primus et unus videtur immuta- 
visse, sensilei^TO sensibili, taclile protangibili, /7/7/1- 
cipiale pro principali ; sic insensile et intactile. At 
sequentes poetoe yerba simul cum rebus spreverutit. 
Nec felicior fuit ille sensifer motus cujus sine dubio 
auctor habendus est. 

Hoc enim crediderim Lucretium non vidisse lati- 
nam linguam non eam esse quae verba nova, graeco- 
rum more, libenter fingeret, voces notas conso- 
ciando ac connectendo. In quo genere audacius 
quam felicius sibi indulsit, quum elephantos angui- 
manos(\)y motus rerum auctificoSj terrsLS frugiferen' 
fes, feius Jrugiparosy terriloqua vatum dicta, homi- 
nes caecigenos diceret. NonnuUa tamen non dedignati 
sunt posteri. Montimga^ ier^s^ixer^l noster (I,4o4); 
Tuliius (c bestiarum montivagos atque silvestres ciu*- 

de egestate linguse latinae, TuscuL, II, 15; de Finib., lll, 15. 
a Nobis in hac inopi lingua....» 
(1) Lucret., II, 528; V, 1303. (Lachm. anguimanus). 

sus ( 1 ) , » Statius tc Montivagam Dianam (2) » ; turi- 
cremas aras negligere nuUo pacto potuit, qui aurum 
e stercore Ennii coUigebat Virgilius (3). Vellem et 
fluctifragurn littus (I,3o5); innubilum aera (III, 21); 
lauricomos montes (VI, i Sa) ; canum levisomna corda 
(V, 864) ; suavidicos versus (IV, 180) ; sihifraga venti 
flabra (I, 277) non contempsisset , digna, nifallor, 
quse non repudiaret qui in tam multis aliis heredita- 
tem Lucretii adiit atque usurpavit. 

Sed de his hactenus, quae fortasse grammaticae com- 
mentationi fuissent reservanda. Neque de arte et 
compositione versuum disseram , in quibus quum 
persaepe Ennio et LuciHo longe doctior ac peritior 
appareat noster, tamen, sive elisiones spectes, sive 
caesuras, sive versuum sectionem et rejecta (quae di- 
cunt) verba, multa ad severiorem elegantiae regulam 
Virgilius conformavit. Pauca autem addam de ver- 
bis translatis atque immutatis, quae non modo ora- 
tionem quasi stellae quaedam , ut ait TuUius, illus- 
trant, sed praecipue poesim,cujus eam propriam esse 
laudem dixerim utres omnes non corporis tantum, 
sed mentis ocuHs videat. 

Hac ante omnesvi imaginandi excelluitLucretius. 
Seu humanum genus describat oppressum 

Gravi sub religione 
QusG caput a coeli regioDJbus osteudebat, 
liorribili super adspectu mortalibus instaus (4) ; 

(1) Cic, T^scuL, V, 27. 

(2) Stat., .JcAe//., 1,450. 

(3) Lucret, II, 353. Virg., JEn,y IV, 453. 

(4) Lucret, T, 63 (Lachm.). 

seu janiiam lethi 

Quae patet iinmani et vasto respectat hiatu (l) ; 

seu miseros Athenienses quos 

Confertos ita acervatim mors accumulabat (2) ; 

quis magno, imo maximo poetse non acclamet^ quippe 
qui res ita nobis praesentes efficiat ut formidine ac 
terrore legentes quasi horreamus ? At non tristia 
tantum ac terribilia nobis ostendit ; nam qui cc laetas 
urbes pueris florere » depingit, 

Frondiferasque novis avibus cauere undique silvas (3) ; 

et pastores non magnis opibus corpora curantes 

In gramiue molli 
Propter aquae rivum sub ramis arboris altae, 
Prsesertim cum tempestas arridet, et anni 
Tempora conspergunt viridantes floribus herbas (4) ; 

tiec non et coeli pulchritudinem 

Magni coelestia mundi 
Templa, super stellisque micantibus sethera fixum (5) ; 

eum omnia vidisse, omnia intellexisse quae poetae et 
phiiosopho videnda atque intelligenda sunt quis 
neget? Philosopho dico, neque enim vere est ille 
philosophus qui in ratiunculis et cavillationibus 



(i) Lucret, V, 375 (Lachm.). 

(2) Lucref., VI, 1263 (Lachm.\ 

(3) Lucret., 1 , 255 (Lachm.). 

(4) Lucret., II, 29 seq. (Lachm). 

(5) Lucrei., V, 1204 (Lachm.). 

tempus terit, sed qiii mente atque aiiimo omnia quae 
vera sunt complectitur, et quae amanda sunt amat, 
et quae admiranda admiratur. 

Ea nempe rerum intelligentia quas non videt ter- 
renorum oculorum aciesLucretium, Virgilium omnes- 
que veros poetas ad id duxit ut sensus atque afTectus 
humanos persaepe vel in inanimis effingerent. Qui 
enim cum non animalia tantum amantia, timentia, 
dolentia ostendunt, sed vel arboribus ac plantis 
quidquid ipsi sentimus, ut ita dicam, commodant, 
quid aliud quam percipiunt atque exprimunt eam 
communem omnium rerum vitam quae per singula 
immensi corporis membra commeat ? Quod non ora- 
tionis artificio fingit atque mentitur poeta, sed ple- 
rumque inscius et invitus, proprio mentis instinctu, 
ac divino illo velut affiatu, sine quo neminem virum 
magnum esse ac praecipue poetam bonum neminem 
affirmat TuUius (1). 

Inde omnia, quasi spirantia ac viventia, amat 
poeta, ut Deus ipse amat quae creavit ac sustinet. 
Quam omnium rerum fraternam, ut ita dicam, cari- 
tatem in Virgiiio omnes mirati sunt; ea est enim 
praestantissimi poetae quasi propria laus, qua nostrum 
amorem ipse non minus quam admirationem rapit. 
Sed eam in Lucretio multi non agnoverunt, injuria, 
ni me fallat opinio. Non enim Memmiadem modo 
suum suaifi amicilia colit, sed et mortales asgros amat 
quorum terrores atque cupiditatesicommiseratur vel 

(1) Cic, de Nat. Deor., II, 66. De Oml., 11, 46. 

quum irridet. Ob id enim Epicurum laudat, quod 
quum miseros videret, 

Veridicis igitur purgavit pectora dictis, 
£t finem statuit cuppediuis atque timoris, 
Exposuitque bonum summum, quo tendimus omnes, 
Quid foret, atque viam monstravit, tramite parvo, 
Qua possemus ad id recto contendere cursu (1) ; 

et deum nominat qui 

Fiuctibus e tantis vitam tantisque periclis 

In tam tranquillo et tam clara luce locavit (2) ; 



Quo magis hic merito nobis deus esse videtur^ 
£x quo nunc etiam per magnas dedita gentes 
Dulcia permuU^ent animos solatia vitae (3). 

Ideo religionem detestatur quod « tantum potuit 
suadere malorum. » At non Iphianassae modo mise- 
returpatris jussu trucidatae; sedanimalium doloribus 
tangitur, et vitulum ante aras mactatum dolet, et 

miserae matris lacrimosam imaginem eodem animi 
sensu exprimit quo Virgilius, qui hunc locum sine 
dubio imitatus est. Quin etiam quum terram matrem 
nobis ostendit quae 

Tuto res teneras effert in luminis oras (4), 
aut qua^rit quid primum moUia arva 



(1) Lucret., VI, 24 (Lachm.). 

(2) Lucret.,V, 11 (Lachm.). 

(3) Lucret., V, 19 (Lachm.). 

(4) Lucrel., I, 179 (Lachm.). 

In lumiDis oras 
Tollere, et incertis crerint committere ventis (1), 

nonne eam curam agnoscimus qua Yirgilius nascentes 
plantas, ut ita dicam, complectitur ac fovet? Quippe 
qui et rem et verba in Georgicis suis amplificando 
receperit nobilissimis illis versibus : 

Inque novos soles audent se germina tuto 
Credere ; uec metuit surgentes pampinus austros, 
Aut actum coelo magnis aquilonibus imbrem (2). 

Ea sunt igitur quae Racinius noster, ut jam dixi- 
mus, ficta verba nuncupabat, et in quibus aftir- 
mabat veram esse laudem didascalici poetae. In quo 
erravisse nobis videtur quod ea voluptatis tantum 
causa et solerti industria fieri putabat, nos natura 
ipsa magistra, qua poetae quod animo sentiunt verbis 
efferunt. Quod si pectus et vis mentis, ut dicit Quin- 
tilianus, disertos faciunt, sic e moUitie ac lenitate 
animi, « et lacrimis rerum, » et ea mente quam « tan- 
gunt mortalia » exundat atque exuberat poesis, non 
solum apud dulcem illum Virgilium, quem Partbe- 
nian, teste Servio, vocabant amici, sed et apud Lu- 
cretium, etsi bic animi virilioris sit, et maesto atque 
acerbo dolore lacrimas (ne uberius profundat, credo) 
cohibere ac combibere videatur. 

(1) Lucret., V, 781. Sic Lachm.; Lambinus : tentavU credere 
ventis, 

(2) Virgil., Georg., II, 332. 

IX. 



Didicimus , exempia praebente ac \elut docente 
Lucretioy poesim adeo non a philosophia, ut multi 
voluerunt, abhorrere, ut contra interse optimecon- 
gruant, duinmodo ea sit philosophia quae non in 
obscuritate ac velut in pulvisculo rerum recondita 
se contineat, neque in imis , ut ita dicam , naturae 
visceribus delitescat, sed divina humanaque, ut 
sunt, contempletur, res non cognitione tantum, sed 
admiratione et amore dignissimas. 

Quae profeclo ut non omnis ac sola phiiosophia 
sit, partem tamen esse pliilosophiae nemo non fate- 
bitur, nobilissimam sane ac pretiosissimam, e ceteris, 
ut florem et fructum e radicibus, enascentem, et ab 
inferioribus ad sublimiora tendentem. Ad quam, ut 
opinor, non docti tantum homines^ longiore et ex- 
quisitiore studiorum apparatu perpoliti admittendi 
sunt; nam melioris aevi beneficio non jam ii sumus 
qui angustum tantum sapientium circulum agnosca- 
mus, ceteros omnes, ut stultos homunculos (idiotas 
apud Graecos dicebant fastidiosi quidam philosophi) 
omni disciplmae ac doctrinae fructu indignos arbi- 
tremur, etsi secretiores naturae partes accedere, seu 
fortunae, seu frigidioris sanguinis vitio (ut poetae verbis 
utar) nequaquam aut potuerint aut voluerint. Sunt 
enim multi circa nos laboribus et curis impliciti qui- 

bus ad longiora studia otium deficiat ; sunt feniinae, 
sorores uxoresque, animae nostrae pars multo melior, 
quas ut non Hypatias esse, neutiquani tamen earum 
rerum omnino rudes velimus de quibus persaepe 
inter amicos nostri laris bospites mentio fit, prae- 
sertim quum doctrinarum earum is fructus, ea vis 
sit ut prudentiores, melioresy feliciores, quisquis eis 
imbuatur, faciant. Est et immensa illa multitudo, 
pauperum dico ac laborantium, e qua \elut vasto e 
gurgite pauci admodum emergimus, quibus paren- 
tum optimorum et Dei omnipotentis beneficio con- 
tigit ut studio ac disciplinse vacaremus. Num illi ta- 
men his animi opibus atque alimentis omnino ca- 
rebunt? At contra ea pbilosopbiae , ut religionis, 
praecipua laus est ut cum multis communicetur, et 
continuo plures sua luce , ut sol radiis , illustret ac 
compleat. 

Ad eos tamen animos , quos dixi , doctrina eru- 
diendos, praeceptis informandos, erroribus ac vitiis 
purgandos, quid ipsa poesi aptius ant potentius esse 
possit, quum delectatione indoctum pariter ac doc- 
tum deleniat , et suavitate capiat , interdum rapiat 
admiratione? Non quod me lateat quid possint aut 
efficiant sacrae orationesde docenda, explicanda, sua- 
denda religione quotidie in templis habitae, quas 
tamen non omnes audire satis possunt, multi his 
tentporibus pluribus de causis fastidiunt et asper- 
nantur. Nec magis ignoro quam praestantia , utilia, 
jucunda, saepe philosophia pedestribus sermonibus, 
elegantissimis tamen , docuerit ; novi libellos de fa- 

miliUfde beata vita, quos ne hic ut persaepe alias 
laudem ac praedicem prohibet verecundia , quan- 
quam in omnium manibus esse Yelim, quippe qui 
ad id aptissitni sint qui ad bonos sensus , ad con- 
cordiam, ad moderationem , ad sapientiam, seu 
cogitandi veritate, seu dicendi suavitate legentium 
animos impellant. Sed tamen habet in se poesis 
nescio quid quo in mentes faciUus insinuet, et al- 
tius penetret, et stabilius inhserescat (1), et ex 
aliis ad alios communicando transeat , ac velut ipse 
dixit poela, « vohtet per ora virum. » 

Quaui si vim potentissimse ejusdem ac dulcis- 
simse artis ad vera et utilia enuntianda, falsa funesta- 
que refellenda poetae convertant , quis dubitat quin 
optime, ut de humano genere, sic et de suo nomine 
raereantur? Cui si consulere velint, ea nempe certis- 
sima ad laudem via ; quam tamen nonnulli his tem- 
poribus feliciter ingressi nescio cur deseruerint, 
magno, ni fallor, gloriae suae detrimento. Nam quum 
nostrates laboribus ac necessitatibus districti nil 
jam otiosum admittant , et gUscat in dies earum 
rerum cura quae utiUa sint, inde fit, opinor, ut 
pleraque poesis genera, ab hac nostra vita prorsus 
aUena, languescere aut obsolescere videantur, Mu- 

(1) Quamobrem ad informandos bonis moribus pueros 
multi saepe praecepta versibus docuerunt , ut apud nostros ho- 
mines XVI seculo Pibracus, nostris fere temporibus Morel de 
Vinde, cujus r^/ra^^eVAa elegantissimis elegis e nostrate lingua 
in latinam vertere non dedignatus est Vir Glarissimus Jos.- 
Vicl. Le Clerc. De Officiis ad pueros tetrasticha , Lutetiae 
Parisiorum, M.DGCG.XVI. 



